ADDIS ABABA: Maxaa ka soo baxay Safarkii Siilaanyo ee Addis - SomaliNet Forums\nPostby The_Patriot » Tue Feb 14, 2012 11:47 am\nADDIS ABABA: Maxaa ka soo baxay Safarkii Siilaanyo ee Addis Ababa ??\nFebruary 12, 2012 6:05 pm GMT - Written by PP - Edited by PP\nAddis Ababa: (pp)- Waxaa bishaan 6-deedii booqasho deg deg ah Safar ugu ambabaxay Magaalada addis Ababa ee xarrunta dalka Ethiopia Axmed Maxamed Maxamuud (Siilaanyo), booqashadaas oo daba socotay booqasho horay ay Addis Ababa ku tageen Wasiirka arrimaha dibadda iyo arrimaha Guddaha ee Maamulka la magac baxay Somaliland, kaas oo ku soo dhamaatay guuldarro.\nGuuldaradii dhanka siyaasada ee soo wajahaday Wasiirada Arrimaha Dibada iyo Arrimaha Guddaha ee Maamulka la magac baxay Somaliland ayaa keentay in Madaxweyne Siilaanyo uu safar deg deg ah ku tago magaalada Addis-Ababa , isagoo kulan toos ah la yeeshay Raiisal wasaaraha dalka Ethiopia Meles Zenawi , iyagoo ka wadahadlay arrimo badan oo ay ugu muhiim sanaayeen Nabadgelyada & Ganacsiga.\nMarkaan soo qaadano qodobka ugu horeeya ee nabadgelyada ayaa waxaa jirtay in ciidamo beeleedyo laga soo abaabulay Hargeysa ay bishii Oktoober ee sanadkii la soo dhaafay ay Shacab Ethiopian ah ay ku xasuuqeen deegaanka Yoocaale ee gobolka Dhagax-buur, arrinkaas oo markii danbe sababay in ciidamada dowlada Federaalka ah ay soo qab-qabteen raggii falkaas geystay oo markaas baxsad ahaa , laguna maxkamadeeyey Magaalada Jig-jiga , kuwaas oo lagu xakumay xabsiyo kala duwan, gadaadiidkii iyo hubkii ay wateena ay la wareegtay Dowladda federaalka ee Ethiopia. Waxaa kaloo jiray in Bishii la soo dhaafay ee January in lagu qabtay magaalada Gaashaamo Afar nin oo hubaysnaa oo ka tirsanaa Xarakada Al-shabaab , kuwaas oo markii la soo qabanayey dagaalamay, lana soo qabtay iyadoo hadda lagu haayo jeelka Jig-jiga dhowaana Maxkamadda la hor keeni doono.\nWaxaa kaloo horay u jirtay in 4 jeer ay ciidamo ka tirsanaa ururada ka soo horjeeda Ethiopia ee (ONLF & OLF) oo lagu soo tababaray dalka Ereteria in ay ka soo dageen Xeebaha Saylac iyo Lughaya, kuwaas oo u sii gudbay Ethiopia.\nWaqtigaas wixii ka danbeeyey ma fiicnayn xiriirkii u dhaxeeyey Maamulka Siilaanyo & Dowladda federaalka ee Ethiopia, iyagoo ku eedeeyey in ururada nabadiidka ah ee ka soo horjeeda midnimada Ethiopia ay marin u tahay deegaanada ay maamulaan maamulka Siilaanyo.\nWaxaa intaas dheer in maamulka Siilaanyo uu xiriir dhow la yeeshay cadowga Koowaad ee Ethiopia oo ah dalka Masar, iyagoo horay isu dhaafsaday booqashooyin , arrinkaas oo shaki weyn ku abuurtay Maamulka sare ee Ethiopia.\nHaddaba, kulankii dhexmaray Siilaanyo iyo Zenawi wuxuu noqday mid lagu kala tago qodobadii la isla soo qaaday ee xagga ammaanka iyo ganacsiga. Zenawi ayaa Siilaanyo kula taliyey inuu la shaqeeyo maamulka Kililka ee federaalka Ethiopia, halka Siilaanyo uu doonayey in si toos ah Addis Ababa ugu xirnaado.\nWarar madax banana oo na soo gaaraya ayaa sheegaya in Siilaanyo uu ka biyo diidanaa muddooyinkii u danbeeyey inuu la shaqeeyo Maamulka soomaalida ee Federaalka Ethiopia iyo inuu tago Jig-jiga oo dhanka ammaanka uu hoos yimaado.\nWaxaa kaloo Zenawi uu kala hadlay Siilaanyo inuusan Xoog ku dayin arrinka Buuhoodle iyo Awdal, kuwaas oo waqtigan ka soo horjeeda siyaasadda maamulka la magac baxay Somaliland , iyagoo u arka maamul qabiil oo gooni u goosad ah oo dantooda kaliya ka fakiraya.\nGanacsiga Somaliland ayaa ku dhisnaa Xoolaha Ethiopia , iyadoo Ethiopia ay siyaasadeeda dhaqaalaha bedeshay , kuna xisaabtamaysa hantideeda oo ku fadhida qiimo lagac ah oo adag (Hard currency), qodobkaasi isaga ahna Zenawi waa ka gows qabsaday. Zenawi ayaa u sheegay in xoolaha gudaha Ethiopia ka baxaaya ay ku bixi karaan sifo sharci ah oo ah qaabka Letter of credit (LC).\nWaxay kaloo ka wada hadleen shixnado badeecado ah oo ku xayiran dekedda Berbera ayna leeyihiin ganacsato Ethiopian ah , kuwaas oo qaabka Transit-ka ah ku soo mari jiray dekedda Berbera oo aan Canshuur laga qaadi jirin waayadii hore, waxaana maamulka Siilaanyo uu ku soo rogay Canshuur, taasoo ganacsatada Ethiopia ay u cuntami weyday , maadaama heshiiskii hore uu ahaa mid canshuur dhaaf ah.\nZenawi ayaa ka biyo diiday in ganacsata Ethiopia ee alaabta kala soo dega Berbera iney bixiyaan wax Canshuur ah , waxna aan laga bedeli Karin heshiisyadii hore ee ay kala galeen Ethiopia & Somaliland, kaas oo ahaa in Canshuur la’aan alaabta Ethiopia looga soo dejiyo Berbera.\nSiilaanyo ayaa si fudud uga aqbalay go’aanka Zenawi, wuxuuna ku baryootamay Siilaanyo in wax laga siiyo loona fasaxo gadiidka Xamuulka ka qaada dekedda Berbera ilaa gudaha Ethiopia. Waxaana horay u jirtay in gaadiid badan oo Hargeysa laga leeyahay ay waagii hore xaduudyada Ethiopia ay ka gudbi jireen , haddase loo diiday gaari aan wadan taarigada Ethiopia inuusan xadka ka gudbi Karin, taas oo curyaamisay in ganacsato badan oo reer Somaliland ah ay baabuurtoodu dhooban yihiin magaalooyinka Berbera, Hargeysa iyo Burco.\nGuuldaradii Siyaasadeed ee Siilaanyo ka soo wejehday maamulka sare ee Ethiopia , wuxuu safar deg deg ah ugu duulay Jabuuti , isagoo Ismaaciil cumar Geelle kala hadlay inuu heshiisiiyo Isaga & Maamulka Jig-jiga ee soomaalida Ethiopia , sidoo kalena uu isaga dab-qaado maamulada Awdal & Khaatumo oo ay siyaasad ahaan aad u kala fogaadeen.\nInskata oo maamulka Siilaanyo iyo Ismaaaciil Cumar Geelle waayadii danbe uu u dhaxeeyey Mugdi siyaasadeed, kaddib markii ismaaciil Cumar Geelle uu yiri ” Reer Somaliland waa ay ku deg-degeen gooni u goosadka , waxayna la mid yihiin Gaari laga hormari mariyey Dameerkii Jiidi lahaa”\nSikastaba ha ahaatee, Weli nama soo gaarin jawaabaha uu siiyey Ismaaciil Cumar Geelle Madaxweyne Siilaanyo, balse la arki doonee maalmaha soo socda Talaabada u qaado Ismaaciil Cumar Geelle.\nburburka Addis ababa!!\nby hanqadh » Fri May 29, 2009 12:20 pm » in Ogaden - General Discussions


Dhimashada Shillinka Soomaaliga Maloo Aaneyn Karaa Shirkadda Hormuud? | Gaaloos.com\nHome » Layaab » Dhimashada Shillinka Soomaaliga Maloo Aaneyn Karaa Shirkadda Hormuud?\nDhimashada Shillinka Soomaaliga Maloo Aaneyn Karaa Shirkadda Hormuud?\nWaxyaabaha laga dhaxlo dowlad la’aanta ayey qeyb ka tahay baaba’a iyo dhimashada ku yimid Shillin Soomaaliga, ciddii doontana soo daabacado. Ganacsato iyo maamul beeleedyada dalka ka jira ayaa sidii ay doonaan u maamushay shaqadii dowladda, gaar ahaan Bankiga Dhexe, taasoo keentay in lacagtii Shlinka qiimo beel ku dhaco.\nDowladdihii KMG ee dalka soo maray iyo tii u danbeysay ee loo aqoonsaday dowlad rasmi ah, xil iskama saarin ilaalinta sharafta iyo qiimaha Shilinka Soomaaliga uu lahaa, waxaana meesha ka baxay shaqadii dowladda laheyd ee Bankiga Dhexe oo shaqadiisu aheyd ilaalinta lacagta Shilinka Soomaaliga, lasocoshada qiimaha Shilinka iyo tayadiisa.Iyadoo horayba loo aasay 500- Shilin Soomaaliga, ayaa hadda heer la aaso ku sugan 1000 Shilin, waxaana muuqda in mar dhow nalugu yeeri doono dadyow aan lacag laheyn iyo wax lagu aqoonsado.\nSanadihii u danbeeyay magaalada Muqdisho iyo guud ahaan gobolada dalka waxaa laga isticmaalayay adeeg cusub oo looga maarmay in lacag jeebka lagu qaato, adeegaasi oo ay hirgelisay shirkadda isgaarsiinta Hormuud, oo loogu magac dartay EVC, kaasoo dadku u sahlaya inay wax walbo ay iibsadaan ku bixiyaan habka Transfer many ee taleefanka gacanta laga tuuro lacagta.\nAdeegaani oo lacagta aad isticmaaleyso ku siinaya lacag dollar ah uguna yar tahay nus dollar, wax ka yarna uusan ku siineyn, wuxuu caqabad iyo faa’iido u keenay bulshada.\nAdeega EVC ayaa daruuri ka dhigay in qof walba isticmaalo hadey ahaan laheyd kan Tuugsanaayo oo marka aad u sheegto inaadan hayn lacag caddaan ah uu kuu sheegayo inuu haysto taleefan, sidaasi darteedna ugu soo xawli karto taleefankiisa, iyo cid kasta oo rabta inay wax iibsato.\nShaki kuma jiro in shirkadda isgaarsiinta Hormuud kaalin muuqato ku leedahay horumarka dhan walbo leh ee uu dalka gaaray, gaar ahaan magaalada Muqdisho oo xarunteeda ugu weyn ay ku taal Suuqa Bakaaraha iyo gargaarka dadka dhibaateysan, laakiin waxaa shirkadda Hormuud u muuqan qiimaha Shilinka Soomaaliga ee kunkii ka noolaa haddana sugaya in la aaso.\nShirkaddu waxay isu badashay bank qarsoon oo ay ku dileyso lacagtii Shilinka Soomaaliga, hase ahaatee taasi waxaa mas’uuliyadeeda dhinac ka qaadaneyso Dowladda Soomaaliya ee waqtigeeda dhamaaday, taasoo gabtay shaqadeedii iyo inay kasoo baxdo kaalinteedii laga sugyay ee ahaa inay howlgeliso Bankiga Dhexe oo lahaa kontoroolida iyo tayeynta lacagta Soomaaliya.\nShirkadda Hormuud waxaa hoostaga bankiyo ay iyadu si dadban u leedahay oo lacagta lagu keydsado dollar tahay, tan lala baxayana waa isla dollar. haddii aad u baahatana inaad la baxdo shilin Soomaali maba loo sameyn mashiinka, taasina waxay muujineysaa liitida shillinka Soomaaliga ee bankiyada ganacsi. Ajaaniibta u shaqo yimaada Muqdisho waxay Soomaaliya u haystaan Qaran aan laheyn wax lacag ah, waayo maba arkaan Shilin Soomaali.\nUgu danbeyntii Dowladda cusub ee uu soo dhisi doono madaxweyne Farmaajo iyo xildhibaanada dhalinta yar ee isbadal doonka, una dhaartay dalka iyo dadka inay muujiyaan mas’uuliyad iyo xilka ay shacabka u dhaarteen, soona saaraan xeer ilaalinaayo korna u qaadaya lacagta Shilinka Soomaaliga ee booskiisa galay EVC. Ummadi haddii la rabo in la baabi’iyo waxaa laga soo maraa oo la burburiyaa dhaqankooda iyo sumadooda oo la raad gooyo.\nTitle: Dhimashada Shillinka Soomaaliga Maloo Aaneyn Karaa Shirkadda Hormuud?


Madaxweynaha oo Qaabiley Guddoomiyaha Baarlamaanka Galmudug – Goobjoog News\nMadaxweynaha oo Qaabiley Guddoomiyaha Baarlamaanka Galmudug\nin Baarlamaanka, featured, Wararka Dalka\nMadaxweynaha Soomaaliya Xasan Sheekh Maxamuud ayaa xalay casho sharaf u sameeyey guddoomiyaha baarlamaanka Galmudug Cali Gacal Casir iyo xildhibaano baarlamaankaasi ka mid ah, waxaana cashada ka qeybgalay guddoomiyaha baarlamaanka federaalka mudane Maxamed Cusmaan Jawaari.\nMadaxweynaha oo hadlay ayaa sheegey in dowladda federaalka ay taageereyso dhamaan baarlamaanada ka jira maamul goboleedyada si Soomaaliya ay horumar iyo nabad u gaarto, isaga oo madaxda baarlamaanka Galmudug ugu baaqay in ay ka shaqeeyaan nabadda iyo caddaalada.\nGuddoomiyaha baarlamaanka Galmudug Cali Gacal Casir oo hadlay ayaa sheegey in ay Muqdisho u joogeen si baarlamaanka federaalka uu oga caawiyo qoriska xeer hoosaadka baarlamaanka Galmudug iyo arrimo kale oo ay caawin oga baahanyihiin.\nGuddoomiye Jawaari oo isna dhankiisa hadlay ayaa sheegey in ay gacan siin doonaan baarlamaanka Galmudug oo uu ku ammaanay hufnaan.\nWaa markii koowaad oo ay si rasmi ah u kulmaan madaxweynaha iyo guddoomiyaha baarlamaanka Galmudug tan iyo intii lasoo doortey bishii hore.\nMadaxweynaha Galmudug Oo Ku Wajahan Magaalada Gaalkacyo\nCiidamada dowladda Iyo Kuwa AMISOM Oo Al-shabaab Ka Qabsaday Deegaanno Ku Dhaw Baardheere


Labo ka mid ah wasiirada Soomaaliya oo u safray Tunisia (Sababta socdaalkooda) – Mareeg.com somalia, World News and Opinion.\nLabo ka mid ah wasiirada Soomaaliya oo u safray Tunisia (Sababta socdaalkooda)\n26th April 2014 A warsame Af Soomaali 0\nMuqdisho – Mareeg.com: Wasiirka arrimaha debadda Cabdiraxmaan Duceele Beyle iyo wasiirka maaliyadda Xuseen Cabdi Xalane ayaa shalay u ambabaxay dalka Tunisia.\nLabadan wasiir ee ka socda Soomaaliya oo ay wehlinayaan xubno kale ayaa dalka Tunisia kula kulmi doona madaxda Baanka Horumarinta Afrika, sidoo kale waxey la kulmid doonaan qaar ka mid ah wasiirada dalkaas.\nSida uu sheegay wasiir Beyle, waxaa u qrosheysan iney la kulmaan madaxweynaha Bankiga horumarinta Afrika, Donald Kaberuka oo ah, qaar ka mid ah madaxda waaxyaha kala duwan ee bankiga, asiirka Arrimaha Dibadda Tunisia Mongi Hamdi, Wasiirka Dhaqaalaha iyo Maaliyadda dalkaas, Hakim Ben Hammouda iyo mas’uuliyiin kale.\nWasiirka Arrimaha Dibadda iyo Dhiirigelinta Maalgashiga Cabdiraxmaan Duceele Beyle oo shir jaraa’id ku qabtay garoonka diyaaradaha Muqdisho kahor inta aanu ka ambabixin isaga iyo wafdigiisa, ayaa waxa uu sheegay in madaxda bankiga horumarinta Afrika ay kala hadli doonaan fududeynta deeqaha maaliyadeed ee ay ugu talagaleen wadanka Soomaaliya, iyadoo qaar ka mid ah Wasiirada dowladda Tunisia ay u bandhigi doonaan hindise cusub oo horumarinaya xiriirka labada dal , kana qeyb qaadanaya kobaca dhaqaale iyo maalgashi.\nDr. Beyle ayaa waxa uu xusay in socdaalkooda wadanka Tunisia kadib ay u gudbi doonaan wadanka Iskutagga Imaaraadka Carabta oo ay kaga qeybgali doonaan shir ku saabsan maalgashiga.\nWasiirka Arrimaha Dibadda Soomaaliya Cabdiraxmaan Duceele Beyle ayaa waxa uu carabaabay in ay la kulmi doonaan Wasiirka Arrimaha Dibadda Imaaraadka Carabta, Sheikh Abdullah bin Zayed Al Nahyan iyo Wasiiro kale, ayna kala hadli doonaan fulinta mashaariic horumarin oo dib u dhiska iyo maalgashiga dalka ku qotoma waxaana uu yiri “Waxaan rajeynayaa in booqashooyinkeena shaqo ay ku dhammaadaan guul iyo is afgarad”.\nIsla shalay waxaa dalka Sudan u ambabaxay wasiirka gaashaandhiga Soomaaliya Jen. Maxamed Sheekh Xasan Xamuud, isagoo halkaas kula kulmi doona dhigiisa Sudan Jen. Cabdiraxiim Maxamed Xuseen.\nDowladda Soomaaliya oo u riyaaqday tababar FIFA ku qabatay Muqdisho


Shirka barayaasha afka hooyo - Radio Sweden Somali - Raadiyaha Iswiidhen | Sveriges Radio\nLa daabacay onsdag 31 oktober 2007 kl 15.32\nAxmed Faarax, Örebro\nSannadkii 1998 ayaa markii ugu horreysey la qabtey kulan ey yeeshaan macallimiin/bareyaal soomaaliyeed oo dhigta luuqadda hooyo kuna kala dhaqan waddammada loo yaqaan Nordic-ga ama dhaca waqooyiga Yurub. Kulankaasina wuxuu ka dhacey waagaasi degmada Flen.\nMacallimiin kor u dhaafeysa toddobaatameeyo oo ka kala socotey saddexda dal ee Iswiidhen, Noorweey iyo Finland, ayaa muddo saddex maalmood ah kulan sannadeedkoodii uu maalintii Sabtida taariikhduna aheyd 27-ka Oktoobar ugu soo gabagabooyey tuulada Klacka-Lerberg, ee degmada Nora oo toddobaatan Kiilomitir baaxad gaareysa u jirta degmada Örebro ee magaala madaxda gobolka Nerke.\nAxmed Qaasin, waxaa lagu naaneysaa Baxnaan. Wuxuu muddo toddoba sannadood ah ku howl-gelayey howl ah macallin dhiga luuqadda hooyo ee soomaaliga kana howlgala degmada Örebro.\nBaxnaan ayaa sida uu noo sheegey howsha macallinnimo aaney aheyn mid ku cusub, islamarkaana uu horey muddo laba sannadood ah dalka soomaaliya uga soo shaqeeyey macalin dhiga maadooyinka xisaabta iyo ingiriisiga. Hase yeeshee maadadan luuqaddu ey ku noqotey mid cusub ee aannu waayoaragnimo u laheyn.\nKulankii macallimiinta ee sannadkan oo degmada Örebro nasiib u yeelatey iney qaban qaabiso ayuu Baxnaan ahaa xiriiriyaha kulankaasi muddadii uu socdey. Iyadoona kulankaa lagu qabtey meel geeri go’an, ayuu baxnaan noo sheegey iney aheyd mid xisaabta ugu jirtey reer Örebro sidii loo xakameyn lahaa macallimiinta ee aaney marnaba suurtagal ugu helin iney iska yaacaan oo magaalada dhinacooda ka galaan, inta ey socoto doodaha la xiriira hoowshii halkaasi loogu talagaley fulinteeda Ajandaha sannadka ee bareyaasha.\nMaalintii Khamiista oo ku beegneyd furitaanka kulankaa, ayey kala soo qeyb galeen marti sharaf ka kala socotey, heyadda horumarinta iskuulaadka, jaamicadda Göteborg oo sannadka foodda innagu soo haya laga hirgelin doono barashada luuqadda iyo dhaqanka soomaaliyeed iyo saraakiil ka socotey degmada Örebro iyo gobolka Nerke.\nKullankii saddexda maalmood socdey ee ey yeesheen barayaasha luuqadda hooyo ka dhiga waddammada Iswiidhen iyo Noorweey, waxaa iyaguna ka dhex muuqdey macallimiin ka socotey dalkaasi Finland.\nHalkaasina ku soo bandhigtey, ajandihii ugu ballaarnaa ee looga doodayey kulankaa. Lana xiriirey manhaj waxbarasho oo ey ka siman yihiin saddexda dal.\nJaamac Gaabuush, wuxuu ka mid ahaa macallimiinta luuqadda hooyo ka dhigta magaalada Helsinki ee dalka Finland. Wuxuuna ka mid ahaa macallimiintii soo bandhigtey manhajka cusub ee bareyaashu ka doodayeen.\nSoo bandhigidda macallimiinta ka socotey dalka Finland ee dhanka manhajka kadib ayey macallimiintii goob joogga ka aheyd isu qeybiyeen kooxo, iney bal ka doodaan sidey amuurtaa suurtagal u noqon laheyd, ama loo hirgelin lahaa.\nXubnaha ka soo qeyb galey kulankaa waxaa ka mid ahaa Bare, Xassan Xaaji Yaaxiin oo ka socdey dalka Noorweey, islamarkaana ka mid ahaa macallimiintii goobtaasi ka hadashey islamarkaana soo bandhigtey sida ey waxbarashada dalka Noorwey u socoto iyo arrimmo kaleettaba.\nBadankood ayey macallimiintu aad ugu riyaaqeen, in leysugu geeyo meel geeri go’an ah. Taasina suurtagal uga dhigtey iney isu helaan wakhti xitaa wixii ka dambeeyey xilliyada ey siminaarradu socdeen, halkaasina isku madadaalinayeen sidey isku weydaarsan lahaayeen aqoonta iyo waayoaragnimadooda.\nSidoo kale waxaa isaguna warbixin goobtaasi ka bixiyey guddiga macallimiinta ee u xilsaaran abaabulka iyo bogga waxbarashada ee internetka, laguna magacaabo Tema Modersmål.\nCumar Aaden Cumar, waa macallin ka howlgala magaalada Umeå ee waqooyiga Iswiidhen. Guddiga macallimiintana u qaabilsan dhanka farsamada ee bogga aaladda Internetka, isaga oo soo bandhigayey qaar ka mid ah hoowlihii ey ku soo kordhiyeen wixii ka dambeeyey muddadii sannadka ahaa ee la kala maqnaa, ayaa goobtaa ka sheegey iney qoreen buug ku daabacan aaladda elektroonikada ee Internet looguna talagaley manhajka ardeyda dhigata luuqadda hooyo ee dugsiyada sare. Waxaadmna ka daalacan kareysaa bogga www.waxbarasho.com


NOOCYADA TIKHORETSKY MADOW OO TURKIGA AH - BEERAHA DIGAAGA\nUgu Weyn Ee Beeraha digaaga\nTurkiga waxay ku dhalatay Black Tikhoretskaya\nTurkiga ayaa muddo dheer lagu xannaaneeyay qoysaska sida digaaga.\nXayawaankani waxaa lagu qiimeeyaa miisaankooda aadka u fiican, sida turki wanaagsan oo culeyskiisu yahay miisaankiisu waa 20 kg.\nIntaa waxaa dheer, hilibka turkiiga ah ayaa aad u qiimeeya macaamilka iyada oo ay ugu wacan tahay suuqgeeda cuntada iyo dhadhanka. On beeraha waaweyn waxaa jira turkiga badan sida ay leeyihiin digaagga, sababtoo ah kicinta shimbirahan waa mid aad u kharash badan.\nTurki Black Tikhoretsk waa dad aad u caan ah oo ku takhasusay xoolaha sababtoo ah dhamaan sifooyinka wanaagsan.\nSharaxaad guud ee nalka, iyo sidoo kale dhammaan faahfaahinta daryeelka ee shimbiraha kuwan lagu sharaxay qodobkan.\nThe Black Turtle Black Tikhoretskaya dhalashada asal ahaan 50s ee qarnigii 20aad.\nNoocan ah zootechnician ee gobolka Krasnodar. Beeralayda digaaga ee degmada Tikhoretsk ayaa doortay shakhsiyaadka ugu wanaagsan ee ka soo jeeda turjubaanka maxaliga ah ee hareeraha ugaga soo horjeeda wakiillo ka socda Bronze Shirokogruday. Dabadeedna shimbiraha ugu wanaagsan ayaa laga soo doortay kalluunka, kuwaas oo iskood u dhex maray iyo turkiga bronz.\nMeelaha loo qaybiyo turkiga waa mid aad u ballaadhan - wakiillo ka socda noocyadaas waxaa laga heli karaa beeraha badan ee wadamada CIS.\nTurka Black Tikhoretsk waa wakiillada turkiga fudud. Waxay magacooda u qaateen midabkoodu uu yahay midabka madow - waa madow, dhalada qorraxda, iyo daboolka waxaa sidoo kale ku jira baalal naxaas ah.\nTorso ee shimbirahaasi waa mid xooggan, jidhkuna waa yar yahay, laakiin ballaaran, madaxu waa dhexdhexaad.\nTurkiga kuwani waxay leeyihiin muuqaal kala duwan - baadad furantaas oo ku fadhiisanaya farabadan ka soo salka qoorta. Qaabkani wuxuu si fiican u calaamadsan yahay turkiga dadka waaweyn. Gagaarka shimbirahaasi waa mid ballaaran oo ballaaran.\nTurka Black Tikhoretsk waa mid aad u firfircoon, oo lagu gartaa habka ugu wanaagsan ee lagu hayo xaalad kasta oo xabsi ah, taas oo ah, shimbiruhu waxay noqon doonaan kuwo wanaagsan iyo xaaladaha xorta ah, iyo marka la dhigo baqashada. Laakiin waxay u baahan yihiin in la siiyo dhul dhul ah oo ay awoodaan inay socdaan, maaddaama tilmaamayaasha waxqabadka ee wakiillada noocaani ay yihiin kuwo duurjoog ah.\nAdult Celcelis turkey oo miisaankiisu yahay 10-11 kg, iyo turkey oo miisaankiisu yahay 5-6 kg. Qiyaastii 60% dufanka hilibka digaaga ah waa hilib, taas oo ku haboon isticmaalka.\nPoults carruurta toddoba toddobaad jir ah oo miisaankoodu yahay inta u dhaxaysa 3 iyo 4 kg. Waxaad horay u dhalin kartaa da'da this, laakiin badanaaba ma'aha, sababtoo ah shimbirku wuxuu ka heli karaa culeys dheeraad ah.\nTayada hilibka ee xayawaanka yaryar waa mid aad u fiican, inkastoo da'da hore. Guud ahaan, tayada hilibka digaaga ee taranka ayaa ka sii badan xitaa xayawaanka caleenta ee ballaaran. Sidoo kale awooda ayaa laga arki karaa arrinka kaydka dufanka ee jirka.\nBlack Tikhoretsk Black iyo turkiga waa cadaadis ku adkaysi leh. Dumarka noocan ah waa hooyooyin fiican.\nHal xilli ciyaareed, wax ka badan 80 ukumood ayaa laga heli karaa turki kasta, taas oo ah celcelis ahaan tirada marka la barbardhigo naasaha kale. Qiyaastii 80% ukumo lagu dhajiyo maskaxda ayaa horumarin doonta poults turkey.\nWaxaa sidoo kale xiiso leh in laga akhriyo daaweynta turkiga.\nMarka ilaalinta shimbiraha this, waxaa lagama maarmaan ah in ay iyaga siiyaan qol diiran oo qallalan, halkaas oo drafts ma socdaan xitaa xilliga jiilaalka. Xayawaankani waxay u dulqaadanayaan si fiican qabow, ilaa iyo inta uu guriga la daboolayo intii suuragal ah.\nIlaa ay jirto hargab xoog leh, qolka xitaa lama kululeyn karo, laakiin marka cimiladu noqoto jiilaalka, waxaad u baahnaan doontaa inaad kuleyliyo dheeraad ah u bixiso shimbiraha.\nArrinta ku saabsan quudinta shimbiraha ee noocaan ah, wax walba waa sahlan. Siiriyadu waa inay saldhig u noqdaan cuntada, labaduba waxay leeyihiin foomka qalalan iyo bararsan.\nIyada oo bilawga guga ee cuntada waa inaad u gashaa cagaarka qaabka cawska ama dushooda dalagyada xididka. Waxaa sidoo kale lagu talinayaa in la siiyo turkiga khudaarta jiilaalka ee aad diyaarineyso jiilaalka.\nDukaanka khaaska ah, waa wax macquul ah iibso fiitamiinada dheeraadka ahkaas oo ka caawin doona shimbiraha inta lagu jiro jiilaalka si loo ilaaliyo dheelitirka ee xubno raad ula jirka, iyo sidoo kale in aan lumiyo miisaanka.\nTani waxay dhif u tahay sababtoo ah shimbirahaasi waxay ku nool yihiin kaliya degaan diiran.\nLaakiin haddii aad si taxadar leh u ilaaliso turkiga, ka dibna uma baahnid inaad iibsato broilers aan la garanayn sida loo shubay.\nWaxaa ka wanaagsan inaad ka iibsato poults turkey yar ee Black Tikhoretskaya Black iyo korin turkiga caafimaad leh.\nBeerta lo'da ee dayrta\nMexican "old man" waa cakalotsereus cactus\nBaalshiinka badda: Beedka iyo bogsashada guryaha jirka\nNoocyo badan oo qajaarka duulaya\nFasalka cajiibka ah ee magaciisa ku qoran - pear Fantastic\nSida loo takhaluso miraha dhirta\nCaadi ahaan, Qudhaanjada waxaa loo tixgeliyaa inay yihiin kuwo dhisme la'aan ah iyo caawiyayaal wanaagsan dadka si ay ula dagaallamaan cayayaanka khatarta ah ee kala duwan. Laakiin for beeraley iyo bannaanka, cayayaanka waa masiibo dhab ah. Qowlka ayaa si kedis ah u dhaqma. Waqtiga gaaban, lambarkoodu waxay kordhin karaan dhowr jeer daraasad. Read More\nMaxaa la sameeyaa haddii cayayaanka cad iyo cayayaanka kale lagu xoqo ciidda orchids, oo ay tahay in ay walwal ka walwasho?\nCudurka Digaagga: Calaamadaha, Ka Hortagga iyo Daaweynta\nhttps://lezgka.ru so.lezgka.ru © Beeraha digaaga 2020


Wararka Maanta: Axad, Sept 23, 2012-Ergayga Midowga Yurub ee Arrimaha Soomaaliya oo kulan la yeeshay Madaxweynaha iyo Shir-guddoonka Golaha Wakiiladda Somaliland\nWasiirka Arrimaha Dibadda Somaliland, Maxamed Cabdilaahi Cumar ayaa sheegay inay ergayga ka wada hadleen mashaariicda midowga yurub ka waddo dalka iyo iskaashiga ka dhexeeya labadda, isagoo tilmaamay inay gacan weyn ka gaystaan arrimaha doorashooyinka.\n“Waxa laga wada hadlay iskaashiga ka dhexeeya ururka Midowga Yurub iyo Somaliland, haddii ay noqon lahayn iskaashiga xagga biyaha iyo mashaariic faro badan oo Midowga Yurub ka caawiyo Somaliland, waxa kale oo ay ka wada hadleen doorashada deegaanka iyo doorka wanaagsan ee beesha caalamka, khaasatan Midowga Yurub uu ka qaato,” ayuu yidhi wasiirka Arrimaha dibadda Somaliland oo ka hadlayey waxay ka wada hadleen wakiilka midowga yurub u qaabilsan Soomaaliya.\nErgayga Midowga Yurub ee arimaha Soomaaliya Michele Cervone oo isna sheegay inay sii wadayaan iskaashiga midowga yurub iyo Somaliland ka dhexeeya, kaas oo hawlo badan oo horumarin ah ka wadaan Somaliland.\n“Waxaan kasoo duulay Muqdisho, si aan u balan-qaado in Midowga Yurub sii wadayo wada shaqayntii iyo iskaashigii Somaliland ka dhexeeyey, waxaanay Somaliland ka mid tahay meelaha horumarka ay ka waddo midowga Yurub”ayuu yidhi safiirka u fadhiyi Doono midowga yurub Soomaaliya Mr: Michele Cervone.\nDhinaca kalena, weftiga Ergayga Midowga Yurub u qaabilsan Soomaaliya Michele Cervone ayaa kulan la yeeshay Golaha Wakiilada ee Somaliland, waxaanay sheegeen inay ka wada hadleen kaalinta uu midowga Yurub ka qaato kobcinta hanaanka dimuquraadiyadeed ee Somaliland iyo sidii ay u xoojin lahaayeen Mashaariicda horumarineed ee ay Somaliland ka fulinayaan.\nGudoomiyaha Golaha Wakiilada ee Somaliland Mudane C/raxmaan Maxamed C/Laahi (Cirro) ayaa sheegay inay ka wada hadleen Ergaygan iyo Weftigiisa sidii loo sii xoojin lahaa iskaashiga u dhexeeya Somaliland iyo Midowga Yurub iyo sidii ay u kordhin lahaayeen mashaariicda ay ka wadaan Somaliland.\nGudoomiyuhu wuxuu xusay inuu Ergaygu u cadeeyay, in lacag dhan Konton Milyan oo Yuuroo, ay Midowga Yurub ka fulin doonaan Somaliland, kuwaas ay wax kaga qaban doonaan Kaabayaasha Nolosha sida Caafimaadka, Wadooyinka iyo Biyaha.\nErgaygan ururka midowga Yurub u qaabilsanaan doona Soomaaliya ayaa shalay kulan la yeeshay madaxweyne Md: Xasan Sheekh Maxamuud, waxaanu sheegay inuu wax badan ka qaban doono baahiyaha ka jira magaaladda Muqdisho, kaalinna ka qaadan doonaan dib u habaynta hay’adihhii dalka ee burburay.


Hoggaamiyihii Inqilaabka Ku qabsaday Talada Wadanka Suudaan oo si lama filaan ah isku Casilay.\nSaturday April 13, 2019 - 11:03:29 in Wararka by Liibaan Jeexoow\nWaxaa si lama filaan ah isku casilay Jeneraalkii hoggaaminayay Inqilaabkii Melleteri ee wadanka Suudaan ka dhacay khamiistii lasoo dhaafay.\nBoqolaal qof oo isku gedaamay gaariga Jeneral Cowf\nJeneraal Cawad Bin Cowf oo ahaa wasiirka difaaca iyo guddoomiyaha golaha Melleteriga KMG ah ayaa xalay ku dhawaaqay in uu iskacasilay xilkii uu hayay waxaana durbadiiba loo dhaariyay Jeneraal Cabdi Fataax Al Burhaan oo kamid ahaa mas'uuliyiinta ciidanka dowladda Suudaan.\nBayaan uu Bin Cowf xalay ka akhriyay Telefeshinka Afka dowladda ku hadla ayuu ku sheegay in uu ka tanaasulay xilkii uu hayay si looga fogaado khilaaf iyo kala qeybsanaan hor leh wuxuuna ugu baaqay dhammaan saraakiisha golaha Melleteriga KMG ah in ay la shaqeeyaan hoggaanka cusub.\nKumanaan kun oo qof ayaa durbadiiba dabaal degyo ka dhigay magaalada caasimadda ah ee Al Khurduum saacado kadib markii uu iscasilaadda ku dhawaaqay Jeneraal Bin Cowf, dadka ayaa ku qeylinayay Erayo ay kamid ahaayeen "Midkii labaad ayaa dhacay" oo ay ula jeedaan in Jeneraal Cawad uu ahaa ninka 2aad ee ku xigay Al Bashiir.\nGuddiyada Kooxaha Kacdoonka wadanka Suudaan ayaa durbadiiba soo dhoweeyay isbedelka lagu sameeyay hoggaanka ciidamada waxayna sheegeen tani in ay tahay dib usixidda khaladaadkii dhacay waxayna dalbadeen in si degdeg ah loosoo dhiso xukuumad Rayid ah oo ka duwan middii uu Al Bashiir madaxda ka ahaa.


Man United oo u dhaqaaqday daafac katirsan Ac Milan | Radio Himilo\nHome / Cayaaro / Man United oo u dhaqaaqday daafac katirsan Ac Milan\nMan United oo u dhaqaaqday daafac katirsan Ac Milan\nPosted by: Mahad Mohamed April 18, 2019\nHimilo FM –Kooxda kubadda cagta Manchester United ayaa lagu soo waramayaa inay dalab u gudbisay daafaca kooxda AC milan Davide Calabria. United ayaa si lama filaan ah waxay ugu dhaqaaqday daafaca ka ciyaaro dhanka middig, waxayna dooneysaa inay beddal uga dhigto Antonio Valencia kaas oo kooxda United ka dhaqaaqi doono dhammaadka xilli ciyaareedkan.\nXiddiga kooxd PSG ee lagu magacaaboThomas Meunier iyo daafaca kooxda Crystal Palace Aaron Wan-Bissaka ayaa sidoo kale waxaa lala xiriirinayay kooxda United inay ku soo biiriso garoonka Old Trafford marka uu furmo suuqa kala iibsiga xagaaga soo aadan.\nSi kastaba ha ahaatee Calciomercato ayaa warineyso in kooxda shayaadiinta ay diirada saari doonto qaabkii ay kooxda Ac Milan xiddigooda ay heshiis cusub ula gaari laheyd, si ay ugu soo biiriso horyaalka Premier league xilli ciyaareedka 2019-2020.\n22 jirkan ayaa heshiiska uu ku joogo garoonka San Siro waxa uu ku egyahay xili ciyaareedka 2022, waxaana uu kooxdiisa u dhaliyay keliya hal gool isagoo caawiyay hal gool oo kale 32 kulan oo uu ka soo muuqday safka kooxda xili ciyaareedkan.\nPrevious: Mareykanka: Cunug dhashay maqaar la’aan\nNext: 4 sabab oo uusan Ronaldo mar kale ugu guuleysan karin jaa’isada Ballon d’Or


Wiil Yar oo Soomaali ah oo qabsaday Warbaahinta Caalamka kadib markii – idalenews.com\nWiil Yar oo Soomaali ah oo qabsaday Warbaahinta Caalamka kadib markii\nFaah Faahino dheeraad ah ayaa kasoo baxaya Wiil yar oo dhawaan si aad ah u tabinayeen Warbixintiisa Warbaahinta Dunida kadib markii uu si layaab leh garoon amaankiisa aad loo adkeeyo kusoo galay kadibna isku qariyay taayarada Diyaarad garoonkaasi ka duushay,\nWiilkan layaabka dhigay oo 16 sano jir ah ayaa la sheegay in uu Soomaali yahay , waxa uuna maalintii Axaddii diyaarad ka soo duushey gobolka Kalafoorniya ee dalka Maraykanka isku qariyey shaaga diyaaradda halka uu galo, waxaana diyaaraddu ku jeedey gobolka Hawaii ,Waxaa wiilkan arkey shaqaalaha diyaaradda markii ay ku degtey garoonka diyaaradaha ee Maui.\nHay’adda FBI ayaa waraysi la yeelatey wiilkan dhalinyarada ah ee sida mucjisada ah ku badbaadey, FBI waxay sheegeen in wiilku shaaga diyaaradda ku soo dhuuntey kadib markii uu ka soo boodey gidaarka garoonka diyaaradaha ee San Jose.\nWaxaaana uu awood u yeeshey Wiilkan yar duulimaad shan saacadood ah in uu ku jiro shaaga diyaaradda waxaana diyaaradu ku duushey joog ka badan 11 kun oo mitir, hawada sare ee diyaaraddu ku duuleysey, qabowga iyo cimilada uu ku soo duuley ayaa lagu qiyaasayaa in ka badan -50c.\nWiilkan yare e Soomaaliga ee isku qariyay Sheega ama taayarka Diyaarada ayaa la sheegay in uusan ogeyn halka ay diyaaradu kusii jeeday , hasa ahaatee Saraakiil Mareykan ah oo wareesi la yeeshay Wiilkan ayaa sheegay in qorshihiisu ahaa in uu Soomaaliya ku tago diyaaradaasi si uu usoo arko hooyadiis oo Soomaaliya kusugan.\nSaraakiil Mareykan ah oo gacanta ku haya wiilkan Soomaaliga ayaa waxa ay sheegeen in uu xaalkiisa hada fiican yahay ujeedkiisuna ahaa kaliya in uu soo arko Hooyadiis uu mudo moogaa kuna sugan Gudaha Soomaaliya.\nJaaliyada Koonfur Galbeed ee North America oo Tacsi u diraya eheladii iyo qaraabadii ey ka geeryoodeen labada xildhibaan ee lagu diley magalada muqdisho.\nAlshabaab: Hadafkeena koowaad waa xildhibaanada iyo maxkamadaha.


Posted by Tranquillus | Agoosto 26, 2021 | Xirfadaha hadalka iyo qoraalka afka\nXulashada tibaaxaha edebta ugu habboon\nMarkaad go'aansanayso inaad ku dirto warqad ganacsi oo loo diro saaxiibkiis, kormeeraha ama macmiilka, ma fududa in la go'aamiyo ciwaanka ugu habboon ee asluubta leh. Si aad si xun ugu gudubto, khatartu aad ayay u wayn tahay in aad ka cadhaysiiso qofka wada hadlaya oo aad u gudbiso qof aan ilbaxnimo badan lahayn ama aan dan ka lahayn xeerarka ixtiraamka. Haddii aad rabto inaad hagaajiso farshaxankaaga waraaqo, hubaal waa inaad akhridaa maqaalkan.\nTibaaxaha edebta leh ee macmiilka\nMarka la eego nooca rafcaanka ee loo adeegsado macmiilka, waxay ku xiran tahay xaaladda xiriirkaaga. Haddii aadan garanayn magaciisa, waxaa suurtogal ah inaad qaadato qaaciddada wicitaanka “Mudane” ama “Marwo”.\nHaddii aadan ogeyn in macmiilkaagu yahay nin ama naag, waxaad haysataa ikhtiyaar ah inaad tiraahdo "Mr / Mrs".\nDhamaadka qoraalkaaga, halkan waxaa ah laba muujinta xushmadda macmiilka:\nFadlan aqbal, Mudane, muujinta dareenkayga ixtiraamka leh.\nFadlan aqbal, Marwo, hubinta salaanta ixtiraamka leh.\nQaaciidooyinka edeb leh ee horjoogaha\nMarkaad warqad u qorayso qof leh darajo ka sarraysa, waxaa suurtogal ah inaad isticmaasho mid ka mid ah tibaaxaha edebta ah:\nFadlan aqbal, Mudane Maareeye, dammaanadda salaankeyga ugu wanaagsan.\nFadlan aqbal, Mudane Agaasime, muujinta ixtiraamka qoto dheer.\nFadlan aqbal, Marwo, muujinta tixgelinteyda ugu sarreysa\nFadlan aqbal, Marwo Agaasime, dammaanadda tixgelinteyda.\nREAD Sidee si dhakhso ah u hagaajineysaa hingaadka dukumintigaaga, helitaanka software antidote.\nQaaciidooyinka asluubta leh ee saaxiibka isku heer ah\nWaxaad rabtaa inaad cinwaanka boostada ugu dirto qof leh isla heerkii madaxda, waa kuwan qaar ka mid ah tibaaxaha edebta leh ee aad isticmaali karto.\nFadlan rumayso, Mudane, hubsashada salaan dhab ah\nFadlan aqbal, Marwo, muujinta dareenkayga aadka u go'ay\nWaa maxay muujinta edeb -lahaanshaha ee u dhexeeya saaxiibbada?\nMarkaad warqad u dirayso saaxiib aad isku xirfad tihiin, waxaad isticmaali kartaa tibaaxaha edebta leh:\nFadlan guddoon, Mudane, muujinta salaan diiran.\nFadlan aqbal, Marwo, muujinta salaanta walaalkay.\nWaa maxay qaababka asluubta leh ee ku wajahan qof leh heer kala sarreeya?\nSi aad wax uga qabato warqad qof heerkeedu sarreeyo oo ka hooseysa kuweenna, halkan waxaa ah tibaaxo edeb leh:\nFadlan aqbal, Mudane, dammaanadda salaankeyga ugu wanaagsan.\nFadlan aqbal, Marwo, dammaanadda rabitaankayga aan jeclahay.\nWaa maxay tibaaxaha edeb -lahaanta ee qofka sharafta leh?\nWaxaad rabtaa inaad la xiriirto qof qiil siinaya jagada sare ee bulshada mana garanaysid qaaciddada ku filnaan doonta. Hadday sidaas tahay, halkan waxaa ah laba tibaax oo xushmad leh:\nDhammaan mahadnaqdayda, fadlan aqbal, Mudane, muujinta ixtiraamka qoto dheer\nFadlan rumayso, Marwo, muujinta tixgelinteyda ugu sarreysa.\nQaate kasta wuxuu leeyahay qaacido edeb leh oo habboon! Nofeembar 3, 2021Tranquillus\nhoreSidee loo adeegsadaa sawirrada maskaxda si aad si fiican u xafiddo? - VIDEO\nsocdaNidaamyada macluumaadka isku-dhafka ah iyo amniga, soo noqoshada xaqiiqda


FIIRSO:-Xildhibaan Mustaf Dhuxuloow oo Arrimo Muhiima ka hadlay!! – War La Helaa Talo La Helaa\nFIIRSO:-Xildhibaan Mustaf Dhuxuloow oo Arrimo Muhiima ka hadlay!!\nBy madoobe\t Last updated Oct 7, 2018\nXildhibaan Mustafa Sheekh Cali Dhuxulow oo maanta ka hadlay Munaasabad uu xilka kula wareegayay Gudoomiyaha cusub ee Degmada Dayniile ayaa nasiib daro ku tilmaamay in wali degmada Dayniile ku dhax yaalaan xeryo Milatari.\nWaxa uu sheegay Mustafa Dhuxulow in 17-Degmo ee gobolka Banaadir degmada kaliya ee xeryo Milatari kuyaalaa ay tahay degmada Dayniile, waxa uuna ugu baaqay Gudoomiyaha gobolka Banaadir iyo Madaxda sare in Dayniile laga raro xeryaha milatari.\n”Degmadan Dayniile yaa soo habaaray oo Milatari dhax dejiyay, waa Nasiib daro in Dayniile noqoto degmada kaliya ee Muqdisho kutaala ee Milatari degan yihiin, Wasiirkii Difaac ama Taliyihii Milatari ee lasoo magacaabo waxa uu war ka bilaa Xeryada ciidanka ee Dayniile ayaan soo kormeeray, Waxaan ugu baaqaa Gudoomiyaha Gobolka iyo Madaxda sare in Dayniile Milatariga laga saaro ” Ayuu yiri Xildhibaan Dhuxulow.\nXildhibaan Mustafa Dhuxulow ayaa sheegay in Degmada Dayniile ay dhibaato ku hayaan xeryada Milayari iyo ciidanka dhax jooga, waxa uuna cadeeyay isaga iyo Xildhibaano kalaba ka shaqeyn doonaan in Dayniile la mid noqoto degmooyinka kale ee gobolka Banaadir.\nWaxa uu ugu baaqay Xildhibaanka maamulka Gobolka Banaadir in degmada Dayniile loo sameeyo ciidan booliis oo suga amaanka Degmada lagana saaro ciidanka milatariga ee Degmada iska dhax yaaca.\nSawirro: Shabaab oo ‘Muqdisho lacag ka qeybshay iyo Sheekh Cali Dheere oo kasoo qeyb galay’


Haweeney horey uga tirsaneyd booliska Koonfur Afrika oo lagu helay dambi ah inay ka dambeysay dilka shan qof | Dayniile.com\nHome Warkii Haweeney horey uga tirsaneyd booliska Koonfur Afrika oo lagu helay dambi ah...\nHaweeney horey uga tirsaneyd booliska Koonfur Afrika oo lagu helay dambi ah inay ka dambeysay dilka shan qof\nHaweeney horey uga tirsaneyd booliska Koonfur Afrika ayaa lagu helay dambi ah inay ka dambeysay dilka shan qof oo qoyskeedi ahaa iyo saaxibkeed kadib markii maxkamadda ay dhageysatay dacwadda gilgilshay dalkaas.\nNomia Rosemary Ndlovu ayaa la sheegay inay ku lug laheyd dilka 6 qof intii u dhexeeysay 2012 ilaa 2018 kadib markii ay kireysatay nin dadka toogta si ay u hesho lacago ceymis ah.\nHaweeneydan 46 jirka ah ayaa ugu dambeyntii la xiray kadib markii ninkii ay kireysatay si uu u dilo walaasheed uu ku wargeliyay booliska.\nWaxaana lagu wadaa in bisha nagu soo aadan lagu rido xukunka ay muteysan karto.\nNomia Rosemary Ndlovu waxaa sidoo kale lagu helay dambi ah isku day dil oo ka dhan ah hooyadeed Maria Mushwana iyo lacago ceymis ah oo si isdaba marin ah ay heshay kuwaas oo gaaraya $95,000 oo doolar.\nMuddo saddex bilood ah oo ay socotay dhageysiga dacwadda, waxay dacwad oogayaasha shaaca ka qaadeen in si nidaamsan ay u qorsheysay lacagihii ceymiskii dhanka nolosha iyo kuwa duugta kadib dilka ehelkeeda.\nWaxay markii ugu horreysay sanadkii 2012 dishay qof ay qaraabo dhaw ahaayeen oo la oran jiray Madala Homu, waxaa ku xigay walaasheed, saaxibkeed iyo dad kale.\nQofkii ugu dambeeyay ay dishay wuxuu ahaa qof lagu magacaabi jiray Brilliant Mashego kaas oo ay dishay bishii January sanadkii 2018.\nHaweeneydan inta badan waxay kireysan jirtay nin dadka toogta balse sanadkii 2013 waxay haweeneyda sun siisay walaasheed oo markii dambe ay ciijisay.\nNinkii ay u kireysan jirtay inuu u fuliyo falalka dilka ah ayaa booliska ku wargeliyay, wuxuu ka caawiyay booliska inay sameeyeen howlgal qarsoodi ah si looga duubo waxa ay qorsheyneysay isla markaana gacanta loogu soo dhigo.\nMarkii haweeneydan ay booliska soo qabanayeen waxay xilliggaas qorsheyneysay inay qof qaraabo dhaw ay ahaayeen ay nolosha ku gudbto si ay u hesho lacago ceymis ah oo qoyska la siiyo, sida ay ku warrantay warbaahinta Times Live.\nIntii ay socotay dhageysiga kiiskeeda, Ndlovu waxay beenisay inay ka dambeysay dilalkaas.\nBalse dacwad oogayaasha ayaa soo saaray caddeymo muujinaya qaabka ay u fulisay dilka iyo sida ay uga faa’ideystay dilkaas gaar ahaan inay ku heshay lacago ceymis ah.\nPrevious articleWararki u danbeeyey Ciidamada huwanta ayaa gudaha u galay Guriceel\nNext articleWararkii ugu dambeeyey dagaalka ka socda magaalada Guriceel\nFaahfaahin Qarax lagu dilay Ciidamo ka tirsan Kenya


Juventus oo 2-1 Kaga Adkaatay Dormound +Sawiro | Wardoon Wardoon.net - Somali News\nJuventus oo 2-1 Kaga Adkaatay Dormound +Sawiro\nKooxda Juventus ayaa gurigeeda guul mihiim ah kaga gaadhay dhigeeda Dortmund oo marti u ahayd, waxayna Juventus guushan ku gaadhay laba gool oo ay ukala dhaliyeen Carlos Tevez iyo Alvaro Morata, halka Dortmund uu goollka kaliya udhaliyya Marcos Rues.\nKooxda difaacanaysa horyaalka Talyaaniga ee Juventus ayaa gurigeeda ku soo dhawaynaysay kooxda ree Jarmal ee Brussia Dortmund. Juventus oo sanadihii ugu danbaysay aan horumar fiican ka samayn horyaalka Yurub ayaa xili ciyaareedkan doonaysa inay iska badasho xusuustii xumayd ee ay ka soo martay Champions Leaque-ga.\nJuventus oo markii afraad oo xidhiidh ah ku sii dhawaanaysa hanshada horyaalka Serie A ayaa doonaysay inay ka faa’iidaysato xaalada aan fiicnayn ee ay ku jirto kooxda Klopp ee Dortmund. Dortmund ayaa xili ciyaaredkan ku dhibtoonaysa horyaalka Bundesligaha Jarmalka.\nJuventus ayaa sidoo kale doonaysay inay kooxda Dortmund kaga aarsato guuldaradii ka soo gaadhay finalkii Champions Leaque-ga ee sanadkii 1997, markaas oo ay Dortmund ku guulaysatay 3:1.\nkulankan oo ahaa mid aad u adag ayay Juventus daqiiqadii 13 aad hogaanka ciyaarta la wareegtay kadib markii uu Carlos Tevez kooxdiisa udhaliyay goolka furitaanka, wuxuuna ciyaarta ka dhigay 1:0 ay Juventus hogaanka ciyaarta kula wareegtay.\nHogaanka Juventus ayaa shan daqiiqo oo kalia sii jiray, waxaana kooxda martida ahayd goolka barbaraha udhaliyay Marcos Reus kaas oo ka faa’iidaystay qalad uu sameeyay difaaca Juventus ee Chiellini kaas oo inta uu ku dhacay ciyaartoy ay isku kooxyihiin dhulka ku dhacay laakiin Reus ayaan fursadan kooxdiisa ka qasaarinin, wuxuuna ciyaarta ka dhigay barbaro 1:1 ah.\nDaqiiqadii 42 aad ayay marakale Juventus hogaanka ciyaarta la wareegtay kadib markii uu goolka labaad udhaliyay Morata,wuxuuna kubbad uu ka helay Pual Pogba uu kooxdiisa ugu dhaliyay goolka labaad, wuxuna ciyaarta ka dhigay 2:1 ay Juventus markale hogaabka kula wareegtay. qaybta hore ee ciyaarta ayaana lagu kala nastay 2:1 ay Juventus hogaanka ku haysay.\nMarkii layskugu soo laabtay qaybtii danbe ee ciyaarta ayay ciyaarty ahayd mid laysku mari waayay waxayna Juventus ku dadaalaysay inay gool danbe ka ilaashato shabaqeeda.ugu danbayn ciyaarta ayaa ku dhamaatay 2:1 ay Juventus guul ku gaadhay.


SOMALITALK - CASMARA\nالتحالف لإعادة تحرير الصــومــال\nIs-bahaysiga Dib u Xoraynta\nIsbahaysiga Dib U Xoreynta Somalia (ARS) waxaan jecelnahay inaan isla aragno dhamaan ummada Soomaaliyeed halka xaalada wadankeena marayso .\nUgu horayn walaalayaal waxaan manta jeclahay inaan idinla qaybsado waxa ka soo baxay shirqoolkii ay noo maleegeen dowlada Jabuuti iyo ninka la dhaho Ahmaduu Walad Abdala.\nBilowgii sanadkii 2006da ayay ahayd markii si qaawan wadankeena loo soo farageliayay asagoo la adeegsaday barnaamijkii ashahaado la dirirka oo uu hogaaminayeen Bashiir Raage iyo Maxamed Qanyare balse nasiib wanaag ilaahay waxa uu ka guuleeyay Maxkamadihii Islaamiga iyo bulshawayntii Soomaaliyeed oo ka dhiidhiyay barnaamijkaa Alle casaawajale ayaa na siiyay guul fiican markii la arkay inaan taas ku guulaysanaya ayaa 28/12/2006 waxaa si qaawan u soo galay wadankeena gumaysatihii madoobaa oo damaca dhulkeena uga jiray iyo kuwa damiirlaawayaal ah oo soomaali sheeganaya balse ilaahay damiirkooda waa wiiqay oo waxaa ka guulaystay xoogaga muqaawamadaa ee xaq udirirka ahaa markii la arkay in ummadii Soomaaliyeed guulaysatay ayaa naloo fekeray.\nWaxay ahayd bishii april 2008 markii ay soo baxeen rag kale oo kala leexanayaa halgankii lagu jiray kaas oo ay kula kula kulmeen ninka lagu magacaabo Ahmaduu Walad Abdala kaas oo loo soo diray .\nSuu muqaawamada u kala jabin lahaa\nSuu u qarin lahaa fashilka gumaystaha madow\nMarkaa waxa uu isku dayay kuwa sheeganaya inay dadka Soomaliyeed walaalo la yihiin wanaagna u hayaan waa dowlada Jabuuti ye inuu ka gado mashruuciisa si qolayaha Asmara ka soo carara ay meel u dajiyaan una bilaabaan ka qaybqaadashada mashruucaan horay ugu magac darnay Shirqoolka Jabuuti.\nWaxaan jecelnahay manta inaan u sheegno dhamaan ummada Soomaaliyeed inuu mashruucii fashil ku dhowyahay amaba dhamaaday.\nYaa wada mashaariicdaan sedexda ah.\n1-kii ay wadeen nimankii Ashahaado la dirarka.\n2-kii Ethiopianka iyo kooxdii Empaghati\n3-kan Walad Abdala iyo kooxda Jabuuti.\nWaxaa wada sedexdaan mashruuc runtiisa .\na-Dowlada USA.b-Dowlada Ethiopia c-Dowlada Jabuuti d-Dowlada Kenya iyo wakiilka UN Ahmaduu walad Abdala.\nwaxaan jecelnahay inaan idiin bidhaamiyo wax yar danaha dhulkeena iyo dadkeena laga leeyahay .\n1-dhulka Soomaaliyeed waa dhul aad u wayn lehna xeeb dheer iyo khayraad aad iyo aad u fara badan kaas oo dowlada Maraykanka ay doonaysay inay gacanta ku dhigto tan iyo waqtigii sideedamaatkii balse markii uu dhamaaday dagaalkii qaboobaa 91dii ayay waxay bilowday inay si qaawan u soo fara geliso markii ay ku fashilantay 93dii dagaalkii ay la gashay ummadii Soomaaliyeed oo muqdisho kula dagaashay ayay waxay bilowday inay wadooyinkaan adeegsato.\n2-Waxaa loo arkaa dhulkaa wayn inuu lahayn dad badan oo buuxin kara iyo dadkaas oo muslim wada ah loona arko Qatar inay ku yihiin haday xoogaystaan dowladaha Ethiopia iyo Kenya oo uu ka dhexeeyo colaad diineed iyo mid dhuleedba hada ka horna suu ka sheegay madaxwaynihii hore ee Kenya Daniel Ara Moi uu ka sheegay jaamacad ku taala dalka maraykanka dowlada Kenya iyo tan Ethiopiaba inaysan raali kanoqayn dowlad awood leh inay ka dhalato dalka Soomaaliya.\nHadaba qaar kamid ahaa hogaankii maxkamadaha iyo muqaawamada oo markii horeba si kale ku soo galay meesha ayaa damacii walad abdala siray oo halaq been been ah u lulay oo uu ku siray.\n3-Ethiopia: waa dowlad aan daris nahay balse mudo dheer uu naga dhexeeyay dagaal diimeed iyo mid dhuleedba ilaa iyo waqtigii Axmed Guray taariikhda sida lagu hayo Ethiopia wali Soomaaliya kuma guulaysan riyadeeda balse mar walba waxay isticmaashaa dad magaca Soomaalinimo sheeganaya marna kama bixin dameecada ilaa waxay aaminsan tahay inaysan jirin dad iyo dhul Soomaaliyeed oo aan ka tirsanahay ayaga mantana waxay doonaysaa inay u adeegaan Adan Madoobe iyo Shariif Shiiq Axmed .\n4-Kenya:Suu horay u sheegay Danial Aramoi marna ma doonayso inay aragto dowlad danbe oo soomaaliyeed waxaase taa ka sii daran waxay si toos ah ula wareegtay dhaqaalihii wadanka Soomaaliyeed.\na-Ganacsato Soomaaliyeed iyo Soomalida Qurbajoogtaa ayaa dhaqaalahoodii oo dhan galiyay Kenya .\nb-Waxaa jooga qaxooti badan oo ugu yaraan loo xawilo bishii lacag ilaa dhowr milyan oo dolar dhan markii laysku daro lacagaha shirkadaha xawaalada siiyaan soomaalida qaxootigaa.\nc-waxaase ka siidaran hayadaha samafalka ee sheegta inay caawiyaan soomaaliya ayaa ayaga tan iyo 1991 dii waxay si toos ah u degan yihiin nayroobi oo waxay ku qarash gareeyaan lacag dhan ugu yaraan 20 milyan bil walba .\nd-danta cusub ee shidaal barista hada soo baxday ayaa ayadana ah mida sii waashay dowlaadan Odinga iyo Kibaki.\nSababahaas iyo kuwa kale oo badan ayaa sababaya inay ayana rabin in Soomaaliya ka dhalato dowlad awood leh.\nJabuuti: runtii waa nasiib daro inay Dowlada Jabuuti ka shaqayso hagardaamada ummada Soomaaliyeed iyagoo ah dad soomaali ah kuna noqday dowlad dhiiga iyo maalkii iyo maskaxdii ummada iyo dowladii Soomaaliyeed.\nJabuuti waa dalalka mar walba soomaaliya loo soo maro dagaalkii 4 bilood socday ee sanadkii 1991dii ka dhacay muqdisho lana dhihi karo dhibaatada manta jirta asaga ayaa laga dhaxlay ayadaa masuul ka ahayd , Dowladii Carta oo ay noo samaysayna uma agaasimin sidii la rabay .\nMuqaawamada markay xabashida la dagaalaysay diyaaradaha lagu duqaynayay wadankooda ayay ka soo duulayeen .\nDadkii ka soo badbaaday muqdisho oo maxkamadaha ka tirsanaa markay yimaadeen qaarna waa cayrisay qaarna intay qabatay ayay Guwaantanaamo u gudbisay.\nWaxaase taa ka sii daran oo ay runtii masuul ka tahay kala jabka muqaawamada iyo dowlada beenbeenta ah oo ay soo dhoodhoobtay iyo dagaalada manta Soomaaliya ka socda oo Ugaandheeska iyo Brundigu ku xasuuqeen shacabkeena.\nAxmaduu Walad Abdala: waa nin dulaal ah oo dhiiga iyo dhulka shacabka Soomaaliyeed ku soo qaatay CONTRACT ah inuu daadiyo kuna indha adag hadana ku fekeraya inuu wadankeena galiyo gumaysi cusub asaga iyo kooxdiisa Jabuuti oo u yeeranaya mar kale Ethiopia.\nGababadii aad ayaan ugu faraxsanahay inaad akhrisay oo samaysay hadana aad fahanto xaqiiqda dhabta ah ee ka jirta wadankeena hooyo.\n1-Isbahaysigu waxa uu u tacsiyaynayaa oo tiiraanyada la qaybsanyaa shacabka Soomaaliyeed oo mar walba lagu xasuuqo BM21 iyo TAANGIGA 55 KA ah oo Ugaandheeska iyo Brundigu ku xasuuqayaan Allena waxaan uga baryaynaa inuu dhibkaa ka dulqaado.\n2-Isbahaysigu waxa uu cambaraynayaa oo u cadaynayaa ummada Soomaaliyeed iyo aduunwaynahaba marna inuusan raali kanoqonaynin soo noqoshada ciidamo shisheeye waxa uuna ku baaqayaa in si degdeg ah wadanka looga saaro ciidamada AMISOM si dhiiga ummada Soomaaliyeed look ala badbaadiyo waxaana idiin sheegaynaa cidii aad keentaan waxay uun soo kordhinaysaa dil,barakac iyo xasuuqa ummada Soomaaliyeed waana la dagaalami doonaa inta wiil ama gabar naga nooshahay.\n3-Waxaan ugu baaqaynaa kooxda jabuuti waa fashilmeene inay ummada ka hor wareegaan una cadeeyaan inay qaldameen .\n4-Waxaan cadaynaynaa in wadanka Soomaaliya aysan ka jirin wax dowlad la yiraahdo ummada Soomaaliyeedna loo baahan yahay inay aayaheeda ka tashato.\n5-waxii aan sheegaynaa oo ahaa in kooxda jabuuti aysan waxba uga duwanayn kooxdii ka horaysay ee Embaghati manta waa u cadahay ummada Soomaaliyeed waayo waxay ku dhaqmaan isku hadal iyo isku ficil kuwii horena waxaa u yeerinayay Gabre kuwaana Walad Abdala.\n4-Anaga waxaan doonaynaa in ummada Soomaaliyeed aayaheeda faraha looga qaado .\n5-In shirwayne lagu qabto gudaha Soomaaliya oo Ummada Soomaaliyeed laysugu keeno oo faraha kala baxaan cadowga ummada Soomaaliyeed.\nMarka waxaan ugu baaqaynaa dhamaan ummada Soomaaliyeed in manta ay tahay sidii bilowgii sanadkii 2007da oo cadowgii madoobaa iyo xulufadiisii wali damac uga jiro dhulkeenii Soomaaliyeed aan u wada istaagno difaaca dalkeena meel walba oon joogno.\nXaafiiska Warfaafinta Isbahaysiga Dib U Xoreynta Soomaaliya\nFaafin: SomaliTalk.com | June 23, 2009\niyo Kenya oo sheegtay in dib loo eego qaraarka IGAD iyo OAU ee mamnuucayay in ciidamada derisku ay galaan Soomaaliya


7 ka mid ah khaladaadka ugu badan ee WhatsApp iyo xalkooda | Wararka Gadget\n7 ka mid ah khaladaadka ugu badan ee WhatsApp iyo xalkooda\nWhatsApp Maanta waa barnaamijka ugu isticmaalka badan ee fariimaha deg dega ah ee adduunka oo dhan, in kastoo qaar kale sida Telegram ama Line ay si isa soo taraysa u ciyaarayaan door hoggaamineed, in kasta oo aan loo dhowaanin tirada isticmaaleyaasha ay maamusho adeegga ay leedahay Facebook. Nasiib darro WhatsApp wali waa codsi ina siinaya dhibaatooyin iyo madax xanuun, kuwaas oo maanta aan isku dayeyno inaan xallino.\nDhibaatooyinka ugu badan ee aan kula kulanno WhatsApp waa wax iska caadi ah oo intooda badani ay leeyihiin xal fudud oo fudud. Maqaalkan ayaan ku tusaynaa 7 ka mid ah khaladaadka ugu badan ee WhatsApp iyo xalkooda, si haddii aad nasiib u yeelato inaad ku xanuunsatid mid ama in ka badan oo iyaga ka mid ah, aad si dhakhso leh u xallin kartid oo aanad adkayn noloshaada oo aad u badan.\n1 Ma rakibi karo WhatsApp\n2 Xidhiidhkaygu kuma muuqdo WhatsApp\n3 Fiidiyowyada waxaa lagu soo dejiyaa iyaga kaligood kadib xogta sicirkayaga\n4 Ma maqli karo qoraalada codka\n5 Waan sugaa oo sugaa laakiin waligey mahelo nambarka waxqabadka\n6 Ma arko xiriirka ugu dambeeya ee xiriir\n7 Wicitaanada codka waa tayo aad u liidata\nMa rakibi karo WhatsApp\nDhammaan ama ku dhowaad qof kasta oo haysta taleefannada casriga ahi wuxuu rabaa inuu rakibo WhatsApp isla marka ay daaraan si ay ula xiriiri karaan qoyskooda ama asxaabtooda. Nasiib darrose, qof kastaa kuma rakibi karo barnaamijka farriinta deg-degga ah farriintooda, in kasta oo ay sababo dhowr ah u sabab noqon karto.\nMidka hore wuxuu noqon karaa inaad xoogaa haysatid dhibaato xagga lambarka taleefankaaga, in uusan si fiican u shaqeynaynin ama sidii saxda ahayd. Ta labaad waxay noqon kartaa sababtoo ah waxaad la kulantay mamnuucid, taas oo ay sababi karto sababo kala duwan awgood, wayna sahlanaan kartaa ama dhib tahay in laga baxo-\nHaddii aadan ku jirin labada xaaladood ee aan sharaxnay, waxaa suurtogal ah in aadan rakibi karin WhatsApp maxaa yeelay nooca software-ka ee qalabkaaga moobiilku lama jaanqaadi karo adeegga. Tusaale ahaan Haddii aad isticmaasho taleefan casri ah oo wata Android 2.2 ama ka hooseeya nidaamka qalliinka, ha isku dayin maadaama aadan awoodin inaad rakibto, iyadoo loo marayo hab caadi ah si kasta oo aad isugu daydo.\nXidhiidhkaygu kuma muuqdo WhatsApp\nTani waxay noqon kartaa qaladka ugu caansan ee ku dhowaad dhammaan adeegsadayaashu ay ku soo dhibtoodeen waqti ka mid ah WhatsApp. Waana in qofna uusan xor u ahayn marka aan rakibeyno arjiga, waxaan isku dayeynaa inaan marinno xiriiradayaga oo aysan jirin, iyadoon loo eegin inta jeer ee aan cusbooneysiinno. Tani waxay u sabab noqon kartaa ka rarida xiriiradaada koontadaada Google ama sababtoo ah hal xiriir oo keli ah kuma kaydsamaan kaarkaaga SIM-ga ama taleefankaaga casriga ah.\nHaddii aad xiriiriyahaagu ku keydsan tahay koontadaada Google, waa inaad si sax ah u waafajisaa, si ay hadhow ugu soo baxaan WhatsApp. Tag Settings, ka dibna Akoonnada iyo ugu dambeyn Google si aad u kiciso iswaafajinta oo aad ula socoto muuqaalka dhammaan xiriiradaada.\nHaddii ay dhacdo inaadan haysan nuqul nuqul xiriiradaada ah, ama Google ama haddii kale, waa inaad ku soo kabsato gacanta, si ay hadhow uga muuqdaan WhatsApp.\nFiidiyowyada waxaa lagu soo dejiyaa iyaga kaligood kadib xogta sicirkayaga\nQofna kama baxo guriga isagoon agabkiisa gacanta ku qaadan jeebkiisa ama boorsadiisa, waxayna noqdeen qayb muhiim u ah nolosheena, ugu badnaan inta xogta aan helno. Xog la'aan la'aan suurtagal maahan in lala tashado shabakadaha bulshada, ama lagu maareeyo WhatsApp xawaare gaar ah.\nMid ka mid ah khaladaadka, ama halkii mid ka mid ah dhibaatooyinka aan ka heli karno WhatsApp, waa tan si toos ah u soo dejinta fiidiyowyada ama sawirrada, taas oo horseedda isticmaalka xogta, mararka qaarkood aan loo baahnayn. Taasina waa qofka aan lahayn saaxiibka caadiga ah, ama ku dhex jira kooxda weyn, taas oo ay si joogto ah noogu soo diraan fiidiyowyo iyo sawirro wax kasta oo iyaga ku dhaca maalintii oo dhan.\nSi looga hortago fiidiyowyada ama sawirrada si otomaatig ah looma soo dejisan karo, waa inaad ku beddelataa goobaha WhatsApp, oo u beddelo si ay u soo dejistaan oo keliya marka aan ku xirno shabakad WiFi ah. Maskaxda ku hay in shirkado badan oo taleefannada gacanta ahi ay lacag ka qaadaan xogta xad-dhaafka ah, sidaa darteed waa inaanu daryeelo ugu badan kuwa ay noo fidiyaan oo ah qiimaha asalka ah ee sicirkeenna.\nMa maqli karo qoraalada codka\nWaxaan dhamaanteen dirnaa oo aan helnaa xusuus-qorrada cod maalinle ah cidina shaki ugama jiro sida loo sameeyo. Waxa aan dad badani ogayn ayaa ah in WhatsApp ay adeegsato dareemaha dhawaanshaha ee qalabkaaga mobilada si loo yareeyo mugga codka marka ay ogaato jirka agtiisa ah. Taas macnaheedu waxa weeye markasta oo aad terminal-kaaga dhegtaada u dhigto si aad si fiican u maqasho qoraalka xusuusta, gabi ahaanba waxba kama maqashid.\nSi loo xaliyo dhibaatadan, waa inaad isku daydaa inaadan moobiilkaaga casriga ah u keenin dhegtaada ama qayb kale oo jirkaaga ka mid ah, ama aad isticmaasho dhagaha dhageysiga taasi waxay kuu ogolaaneysaa inaad dhageysato qoraallada codka adiga oo aan wax dhibaato ah qabin iyo wixii ka sarreeya oo aad ka ilaaliso asturnaantaada qof kale.\nHaddii aysan jirin wado aad ku maqli karto qoraalada codka, maskaxda ku hay in qofka ku hadla qalabkaaga mobilada uu fashilmi karo sidaa darteed ma lihid xulasho aan ka aheyn inaad u qaadatid adeegga farsamada qaladkaasna shaqo kuma lahan. leh WhatsApp.\nWaan sugaa oo sugaa laakiin waligey mahelo nambarka waxqabadka\nSi aad u bilawdo adeegsiga WhatsApp, waa lagama maarmaan inaad ku shaqeyso koontadaada adigoo adeegsanaya SMS. Adeegga farriinta degdegga ah laftiisu wuxuu ogaadaa farriinta qoraalka la helay oo xitaa uma baahnid inaanu fureyno farriimaha inta badan. Intaas waxaa sii dheer, in muddo ah waxaan sidoo kale awoodnay inaan dhaqaajino akoonkeena adoo helaya wicitaan, taas oo ay ku siin doonaan koodhkeena.\nMararka qaar SMS-ka oo wata lambarka shaqaalaynta ma imanayo iyadoo aan loo eegin inta aan sugeyno, in kasta oo aan had iyo jeer ku yeelan doonno hawlgelinta cod wicitaan, taas oo aan kalsooni badan siinayn isticmaaleyaal badan inkasta oo ay gebi ahaanba ammaan tahay. Haddii ay tani tahay kiiskaaga, hubi inaad haysato kaar SIM ah oo lagugu dhejiyay boosteejadaada oo kuu oggolaanaysa inaad hesho SMS-ka ama inaad si sax ah u dhigtay horgalaha waddankaaga si aad ugu dirto lambarka hawlgelinta.\nMa arko xiriirka ugu dambeeya ee xiriir\nKhaladaadka kale ee ugu badan ee aan ka heli karno WhatsApp waa tan ma arko waqtiga xiriirka ugu dambeeya ee mid ka mid ah xiriiradayada, wax waxtar badan u leh dhammaan kuwa xanta ku abuuraya dabiiciyan. Si kastaba ha noqotee, waxaa laga yaabaa inaanan la kulmin qalad taasna waa in adeegga farriinta degdegga ah ay noo oggolaatay inaan wax ka beddelno asturnaanta waqti dheer oo aan ilaalino waqtigeenna xiriirka ugu dambeeya.\nLaga soo bilaabo Dejinta iyo helitaanka Koontada waxaan ka dooran karnaa haddii aan dooneyno ama aan rabin inaan muujinno taariikhda iyo waqtiga xiriirkeenna ugu dambeeya. Dabcan, maskaxda ku hay in haddii aynaan oggolaan in xiriirkeenna ugu dambeeya la muujiyo, ma arki doonno tan xiriiradayada sidoo kale.\nHaddii aadan arkin waqtiga ugu dambeeya ee xiriiriyahaaga, ha ka welwelin, ma aha qalad WhatsApp ah, laakiin waxaad curyaamisay suurtagalnimada inaad soo bandhigto taariikhda iyo waqtiga xiriirki kuugu dambeeyay. Adiga oo si fudud u dhaqaajinaya, waxaad awoodi doontaa inaad aragto oo aad xan ku sheegto goorta ay dadka aad xiriirka la leedahay xiriirkoodii ugu dambeeyay la xiriireen, laakiin had iyo jeer maskaxda ku hay inay iyaguna awoodi doonaan inay arkaan adiga oo aan xaddidneyn.\nWicitaanada codka waa tayo aad u liidata\nWhatsApp waxay siisaa dhammaan isticmaaleyaasha suurtagalnimada in la sameeyo wicitaanno cod ah, kuwaas oo lagu sameeyo iyadoo la adeegsanayo sicirka xogta ama isku xirka WiFi. Haddii aad dareento in wicitaanada aad sameyso ama aad hesho ay yihiin kuwo aad u liita, waxaa badanaa sabab u ah khadka internetka oo liita ama liita.\nSi loo saxo qaladkan, kaliya waa inaad raadisaa xiriir wanaagsan oo ka dhexeeya shabakadaha shabakadaha. Haddii aad rabto wicitaannada codka si ay u yeeshaan tayada ugu fiican, waa inaad isku daydaa inaad ku xirnaato shabakad WiFi ah mar walba maxaa yeelay haddii kale waxa ugu caadiga ah waa inay leeyihiin tayo aad u hooseeya. Haddii aadan marin u lahayn shabakad WiFi ah, waa inaad ugu yaraan isku daydaa inaad ku xirnaato shabakad 4G ah, in kasta oo maskaxda lagu hayo in isticmaalka xogta wicitaannada noocan ah ay caadi ahaan aad u sarreeyaan.\nMaqaalkan waxaan ku eegnay qaar ka mid ah khaladaadka ugu caansan ee WhatsApp, soo jeedinta xalalka, waliba aad u badan. Haddii aad aragto qalad aan ku jirin liiskan, waxaad aadi kartaa bogga caawinta ee arjiga farriinta lagu marin karo boggiisa rasmiga ah.\nIntaas waxaa sii dheer iyo ilaa iyo inta aynaan la kulmin qalad masiibo ama aad horey u ogayd inaysan xal u helin, waad nala tashan kartaa waxaanan isku dayi doonaa inaan kaa caawinno sida ugu macquulsan.\nMa ku guuleysatay inaad xalliso qaladkii WhatsApp kugu soo laabtay mahadsanid qodobkan?. Noo sheeg booska loogu talagalay faallooyinka qoraalkan ama mid ka mid ah shabakadaha bulshada ee aan ku sugan nahay, diyaarna u nahay inaan gacan kaa siiyo.\nWadada buuxda ee maqaalka: War gadget » General » 7 ka mid ah khaladaadka ugu badan ee WhatsApp iyo xalkooda\nSi loo xaliyo dhibaatooyinka ugu badan ee whatsapp waxaan u adeegsadaa barnaamijkan aan ku tusayo; https://play.google.com/store/apps/details?id=faq.whatsapphelp&hl=es\naniga ahaan waa wax aad u faa'iido badan oo si sahlan loo isticmaali karo, waan ku talinayaa.\nJawaab Sonia Cedenilla Pablos\nTani waa sida aquarium-ka loo yaqaan 'robot aquarium' u eg yahay HEXBUG AQUABOT jellyfish\nHad iyo jeer On of the Galaxy Note 7 wuxuu u furan yahay dhammaan codsiyada


Amar kasoo baxay Taliyaha Booliska kaddib eedeyntii midowga musharrixiinta | HalQaran.com\nGuddiga doorashada Koonfur Galbeed oo War deg deg ah ka soo saaray doorashada kursigii loo diiday Jawaari . (wax ka ogow)\nHome Wararka Maanta Amar kasoo baxay Taliyaha Booliska kaddib eedeyntii midowga musharrixiinta\nAmar kasoo baxay Taliyaha Booliska kaddib eedeyntii midowga musharrixiinta\nMuqdisho (Halqaran.com) – Taliyaha Ciidanka Booliska Soomaaliyeed Gen Cabdi Maxamed Xasan Xijaar ayaa faray dhammaan Ciidanka Booliska Soomaaliyeed in ay ku ekaadaan shaqadooda oo ah sugidda amniga muwaadiniinta iyo hantidooda.\nWar kasoo baxay Taliyaha ayaa waxaa lagu booriyay Ciidamada Booliska Soomaaliyeed in ay si wanaagsan ula dhaqmaan dhammaan shacabka Soomaaliyeed, xilli ay jiran in mararka qaar Ciidamada ay dhibaateeyaan shacabka.\nAmarkaan kasoo baxay Taliyaha Ciidanka Booliska Soomaaliyeed Gen Cabdi Maxamed Xasan Xijaar ayaa u muuqda mid la doonayo in meesha looga saaro eedeyn ku saabsan in Ciidamada dowladda loo adeegsado arrimo siyaasadeed.\nMidowga musharrixiinta iyo inta badan mucaaradka ayaa waxaa ay ku eedeeyeen madaxda muddo xileedkoodu uu dhammaaday inay Ciidamada kala qeybiyeen, sidoo kalana ay u adeegsadaan dadka kasoo horjeeda siyaasaddooda.\nTaliye Xijaar oo Ciidamada faray inay shaqadooda qabsadaan


MUQDISHO, Soomaaliya - Inkastoo Muqdisho ay kamid tahay meelaha ugu amaanka xun caalamka ayaa mudooyinkii dambe laga dareemay neecow nabadeed iyadoo Ciidamada ay ku guuleysteen in wax qarax ah ka dhicin labadii bilood ee kasoo dhaafay.\nFalalka khaarijinta ah ayaa dhanka kale noqday kuwa faraha ka baxay, oo habeen iyo maalin lagu dilo magaalada shaqsiyaad bartilmaameed u ah kooxaha Daacish iyo Al-Shabaab, kuwaasi oo katirsan Hay'adaha dowladda iyo Odayaasha dhaqanka.\nShalay oo Jimco ahayd waxaa Muqdisho lagu dilay ugu yaraan saddex qof, kuwaasoo Labo kamid ah ay ahaayeen Askar ka tirsan dowladda halka shaqsiga kale la sheegay inuu ahaa Shacab.\nAskarta oo ahaa kuwa Canshuuraha qaada ayaa wuxuu ka dhacay dilkooda Isgoyska Afarta Darjiino ee degmada Yaaqshid, iyadoona kooxihii falkaan ka dambeeyay ay goobta isaga baxsadeen.\nDhinaca kale, Galabnimadii Jimcaha koox hubeysan ayaa waxay duleedka Muqdisho, gaara ahaan deegaanka Ceelaha Biyaha waxay ku dileen Wiil dhalinyaro ahaa, kaasoo la sheegay inuu Arday ahaa.\nAlle ha u naxriistee, wiilka la dilay oo lagu magacaabi jiray Shadoor Daahir Xasan, lama oga sababta loo beegsaday, iyo waxa uu ka shaqeynayay.\nMa jirto cid sheegatay dilalkaan ka dhacay Muqdisho 24-kii saac ee lasoo dhaafay, kuwaasoo imaanaya xili Isgoysadda waa weyn ee Muqdisho lagu soo daabulay ciidamo badan oo amaanka sugaya.\nBishii Ramadaan ee lasoo dhaafay waxaa kaliya Muqdisho lagu naf-gooyay in ka badan 50 qof, sida la sheegay, kuwaasoo ubadnaa Askar iyo Ergooyin, kuwaasoo ay khaarijiyeen Rag hubeysan.


4 Waxyaabood Oo Haweeney Kasta Ay Ka Rabto Ninkeeda Iyadoo Aanan Usheegin - Aayaha\nAayaha editorNovember 18, 2018\nWaxaa jira waxyaabo ay dumarka ka rabaan raggooda iyagoo aanan usheegin, marka iska baro.\nGarab iyo taageero\nHaddii haweeney ay wax kusoo kordhaan nolosheeda waxay ninkeeda ka filaneysaa inuu gacan siiyo isla markaana waqtiyadaas adag uu noqdo mid u taagan, xittaa haddii uusan waxba uqaban Karin, joogitaankiisa iyo taageerada ayaa waxbadan ugu fadhin doona, aad ayayna uxumaaneysaa marka ay intaas ka weyso.\nMugdiga ha uga tagin\nHaweeney kasta waxay rabta inay noqoto mid qorshaha ninka qeyb ka ah, ma rabto in looga tago mugdiga. Waxay dareemeysaa inay muhiim tahay marka uu ninkeeda ka qeyb galiyo go’aanadiisa iyo qorshayaashiisa.\nHaweeney kasta waxay rabtaa dareenka ninkeeda, mana dooneyso inuu dareen umuujiyo marka ay cabasho keento kaliya; waxay dooneysaa dareenka ninkeeda oo dabiici ah — waana taas waxa dareensiiya inay qaali tahay.\nBaro waxay jeceshahay\nDumarka waa kuwo raggooda ka fisha inay waxbadan ka bartaan naftooda dhowr bilood marka ay isla joogaan kadib. Ma rabaan inay raggooda ay mar walba iyaga xasuusiyaan waxyaabaha u baahan in la sameeyo; waxay ka rabaan ninkooda inuu noqdo mid og waxa ay jecelyihiin.\nUGAAR AH DUMARKA: 5 Qaabood Oo Ragga Lagu Soo Jiitto\nWaa Kuwaan Waxyaabaha Sodohda Ay Ka Rabto Gabadha


Xog lama filaan ah oo kasoo baxeysa Waxyaabihii saarnaa gaadhigii loo adeegsaday qaraxii Zoobe. – Xeernews24\nXog lama filaan ah oo kasoo baxeysa Waxyaabihii saarnaa gaadhigii loo adeegsaday qaraxii Zoobe.\n19. Oktober 2017 /in WARAR/NEWS /von admin\nWarar dheeraad ah ayaa waxa uu kasoo baxayaa weerar argagixiso oo maalmo un ka hor ka dhacay Isgooyska Zoobe ee magaalada Muqdisho.\nWeerarka oo loo adeegsaday gaadhi nooca loo yaqaan TM, ayaa waxaa la xaqiijiyay in laga soo buuxiyay kiimiko halis ah oo horay loogu haligay ummado badan oo muslim ah.\nQaraxa ayaa la sheegay in lagu daray kiimikada Nugleeyrka oo la rumeysan yahay inay galis galisay nolosha malaayiin shacaba oo ku nool dalalka Syria iyo Ciraaq.\nMid kamid ah Saraakiisha reer galbeedka ee ku sugan magaalada Muqdisho, isla markaana baadhay waxyaabaha loo adeegsaday Qaraxa ayaa sheegay in kiimikada loo adeegsaday Qaraxa ay kamid aheyd Nugleeyrka, waxa uuna tilmaamay in sidoo kale loo adeegsaday sun kale oo la dagaalanta nolosha.\nWaxa uu tilmaamay in kiimikadaas lagu cabeeyay baco gaara oo loogu tallo galay, isla markaana leysku xidhay iyadoo loo adeegsaday Qaraxa.\nSidoo kale, Sargaal ka tirsan ciidamada AMISOM oo ku takhasusay kiimikada, laguna magacabo Col. Teeri Yuwanga ayaa sheegay in kiimikada loo adeegsaday Qaraxa ay qeyb ka tahay nuucyada dhalisa ololka iyo kuwa nabadguurka.\nWaxa uu tilmaamay in baadhitaan fog ay u baahan tahay kiiska Qaraxa, waxa uun Col. Teeri Yuwanga cadeeyay in Qaraxaasi uu ka halis badnaa Qaraxyadii horay uga dhacay dalka Soomaalia.\nSidoo kale, waxa uu Col. Teeri Yuwanga carab dhabay in diyaarinta Qaraxaasi uu qaatay ugu yaraan laba asbuuc, maadaama uu yidhi kiimikada ay halis badan tahay.\nSi kastaba ha ahaatee, Dowlada Federaalka ayaa xaqiijisey in 276 qof ay u geeriyooden qaraxii 14ka October 2017 ka dhacay isgoyska Zope ee KM5 ee magaalada Muqdisho, dhaawacana ilaa 300 oo isbitaalada magaalada la kala geeyey.\nhttps://www.xeernews24.com/wp-content/uploads/2017/10/chemie.jpg 222 227 admin https://www.xeernews24.com/wp-content/uploads/2017/06/xeernews-1.png admin2017-10-19 09:06:492017-10-19 09:06:49Xog lama filaan ah oo kasoo baxeysa Waxyaabihii saarnaa gaadhigii loo adeegsaday qaraxii Zoobe.\nNooca qarixii Zoobe, halka uu ku socday, iyo sababta Shabaab u sheegan waay... Dhageyso: Madaxweynaha Jabuuti oo ka hadlay fashilka Alshabaab ka raacay Qaraxii...


XOG CULUS-Axmed Madoobe iyo Farmaajo oo Lagu Kala Qabtay Shirkii Garoowe iyo Xaaladda oo Kacsan.\nMay 10, 2019 puntlandnews Puntland, Wararka Maanta 0\nPuntlandnews.net (Garoowe)-Khilaafka u dhexeeya madaxda dowladda federalka ah iyo kuwa maamul goboleedyada ayaa sii xoogaystay kadib markii shalay shirkii Garoowe lagu kala qabtay madaxweynaha Soomaaliya iyo kan dowlad goboleedka Jubbaland.\nMuranka oo gacan ka-hadal ku dhowaaday, ayaa labada mas’uul ka dhex bilowday kadib marki Axmed Madoobe oo shirka dhex fadhiya laga soo wacay magaalada Kismaayo, laguna wargeliyay in garoonka diyaaradaha Kismaayo uu ka socdo dagaal u dhexeeya ilaalo uu watay, musharrax ka yimid magaalada Muqdisho oo lagu magacaabo, Cabdinaasir Seeraar iyo ciidanka Jubaland ee u xilsaaran sugidda amniga garoonka.\nMudane Axmed madoobe ayaa kadib markii uu taleefonka dhigay, wuxuu si toos ah hadallo kulul ugu riday madaxweyne Farmaajo, isagoo xukuumadda Federaalka ku eedeeyay in ay magaalada Muqdisho ka soo dirtay Cabdinaasir Seeraar, si uu khal-khal iyo dagaal uga abuuro doorashada Jubaland, si lamid ah doorashadii ka dhacday magaalada Baydhabo ee dowlad goboleedka koonfur Galbeed.\nAxmed Madoobe ayaa sidoo kale sheegay in mas’uuliyadda wixii galabta ka dhacay magaalada Kismaayo uu guud ahaan qaadanayo madaxweyne Farmaajo, waxaana Axmed Madoobe madasha ka caddeeyay in uusan sii fadhiyi doonin shirka uu guddoominayo madaxweyne Farmaajo.\nDhankiisa madaxweyne Farmaajo oo hadalka qaatay ayaa iska fogeeyay eedaynta mudane Axmed Madoobe, isagoo sheegay in aysan denbi ahayn in laga yimaado magaalada Muqdisho, balse madaxweynaha Jubaland ayaa hadalka ka dhexgalay waxaana ay isweydaarsadeen ereyo kulul oo usii gudbay weerar-shakhsiyeed, sida ay sheegeen xubno aan ka soo xiganay warkan.\nMuranka labada mas’uul oo meel adag gaaray, ayaa mudda daqiiqada hadalka kala-heli waayey, iyadoo ay ku sigteen in ay isu gacan-qaadaan, ha’yeeshee madaxdii kale ee shirka joogtay ayaa markii dambe soo kala dhex gashay muranka labada mudane.


Dagaalo xoogan oo goor dhoweyd ka qarxay Gobolka Galgaduud. | raascasayrmedia.com\n← Burcadbadeedda Soomaalida oo sii-daaya shaqaale Hindi oo la socda markab u afduuban muddo sanad ku dhow\nShirwaynaha Beelaha Siwaaqroon ee Baargaal oo saacadaha inagu soo aadan furmaaya →\nDagaalo xoogan oo goor dhoweyd ka qarxay Gobolka Galgaduud.\nWarar goor dhow na soo gaaray ayaa sheegaya in dagaalo xooga oo u dhaxeeya Ciidamada Culumaa’udiinka Ahlusuna Waljamaacah oo taageeraya Ciidamo Itoobiyaan, iyo Xoogaga Al-Shabaab ayaa ka qarxay deegaano ka tirsan Galgaduud.\nSida ay sheegayaan wararka dagaalada ayaa ka socda deegaanka la yiraahdo God-Dhurwaa oo qiyaastii ilaa 20-KM dhanka bari ka xiga Magaalada Dhuusa Mareeb ee Xarunta Galgaduud.\nDagaalka oo ah kuwo la isku adeegsanayo hubka noocyadiisa kala duwan ayaa ahaa dagaal maalmahan la sii saadaalinayay, kadib markii Ciidamo Itoobiyaan ah iyo Ciidamo kale oo Ahlusuna tababar loogu soo gaba gabeeyay gudaha Itoobiya ay soo galeen Gobolka Galgaduud.\nXiisadaha colaadeed ee ka jira Gobolada dalka iyo gulufka dagaal ayaa ah kuwo isku mid ah, oo qorshahooda ay wadaan Dowladda KMG, AMISOM iyo Ciidamada Itoobiya oo deegaanada xuduuda ah ka taageeraya kuwa Dowladda KMG iyo Ahlusuna.


Xuska Booliiska Soomaaliyeed, Tiirkii ugu Horeeyey ee Dowladnimada Soomaaliya – Goobjoog News\nXuska Booliiska Soomaaliyeed, Tiirkii ugu Horeeyey ee Dowladnimada Soomaaliya\nMaanta waxaa loo dabaaldagay 71-guuradii kasoo wareegtey markii la asaasay ciidanka Booliiska Soomaaliyeed , kuwaasi oo taariikhda ku galay in ay yihiin astaantii ugu horeysey ee dowladnimo oo Soomaaliya yeelato, xitaa ka hor intii aanan xornimada la qaadanin.\nCiidanka Booliiska Soomaaliyeed ayaa waxaa la asaasay 20-kii Diseembar 1943-dii, waxaa xiligaasi lagu magacaabi jirey Somali Police Corps, halka kuwa gobolada Waqooyi lagu magacaabi jirey Somaliland Police Scouts.\nSanadii 1960 kii markii uu dalka qaatay xornimada ayaa waxaa la’isku daray labadaasi unug , waxaana si rasmi ah loo dhisey Ciidanka Booliska Soomaaliyeed oo ka koobnaa 3700 oo arkari.\nWaxaa intaasi dheereyd oo dib laga abuurey ciidamada Daraawiishka oo ka koobnaa kun askari, kuwaasi oo loo xilsaaray kala dhexgalista beelaha ku dagaalama miyiga dalka ee iyagu isku qabta daaqa iyo waraabka.\nIsla sanadkaasi 1961-dii waxaa booliska Soomaaliyeed loo asaasay qeybta cirka oo iyagu sahayda u qaadayay saldhigyada meelaha fog fog ku yaala, waxayna isticmaalayeen oo la siiyey dayuuradaha yaryar ee loo yaqaano Jesna iyo tan lagu magacaabo Douglas DC-3.\nWixii ka dambeeyey sanadihii 1970-meeyadii waxaa ciidamada Booliska Soomaaliyeed tabobar u fidin jirey dowladaha Jarmalka Galbeed, Talyaaniga iyo waliba Mareykanka.\nWaxaa ciidamada Booliska loo qaadan jirey dadka ay da’doodu u dhaxeysa 17 jir illaa 25 jir, kuwaasi oo jirka iyo dhimirkaba ka caafimaad qaba, islamarkaasina leh anshax wanaagsan. Askariga waxa uu marayaa tababar 6 bilood ah ka hor inta uusan ku biirin ciidanka Booliska Soomaaliyeed oo ay qasab ahayd in uu gurmad ahaan ku shaqeeyo muddo 2 sano ah, kadibna codsi hor leh uu dhiibto si uu ciidamada ugu biro rasmi ahaan.\nCiidamada waxa ay ka koobanyihiin qeybo badan oo kala ah Daraawiishta oo qaabilsan kala dhexgalista beelaha miyiga ku dagaalamay, qeybta Birmadka oo iyagu loo carbiyey ka hor tagista rabshadaha, qeybta gaadiidka booliska, qeybta dabdamiska iyo qeybta dambi baarista, qeybta canshuuraha, qeybta isgaarsiinta iyo qeybta tabobarada.\nMarkii hore taliska ciidamada Booliska Soomaaliyeed waxa uu si toos ah u hoos tagi jirey wasaaradda arrimaha gudaha, laakiin sanadihii 1976 dii ayaa ciidamada waxaa la hoos geeyey la taliyeyaha madaxweynaha ee dhanka amniga.\nDhanka gobolada iyo degmooyinka, taliska ciidamada booliska waxa ay si toos ah u hoos tagi jireen barasaabyada gobolada iyo guddoomiyeyaasha degmooyinka ay ka hawlgalaan.\nWixii ka dambeeyey burburkii dowladnimo ee Soomaaliya 1991-dii, ciidamada booliska Soomaaliyeed waxa ay u burbureen si la mid ah qeybihii kale ee dowladda Soomaaliya ka koobneyd, balse horaantii qarniga 21-aad ayaa dib loo asaasay ciidanka.\nMarkii magaalada Carta ee dalka Jabuuti lagu soo doortey madaxweyne Cabdiqaasim Salaad Xassan ayaa waxa uu Cabdiqaasim taliyaha booliiska Soomalaiyeed u magacaabay Jeneraal Cabdi Cawaale Qeybdiid, waxaana dib loo asaasay ciidamadii booliska Soomaaliyeed oo markaasi 10 sano aanan hawlgalin.\n20kii bishii Diseembar, 2005 waxaa iyana markii ugu horeysey dib loo furey dugsigii tabobarka booliska Soomaaliyeed ee degmada Carmo, ee gobolka Bari, tanina waxa ay ahayd talaabo kale oo loo qaadey dhanka dib usoo celinta ciidamada booliska Soomaaliyeed. Carmo waxa ay magaalada Boosaaso dhanka Koonfureed ka xigtaa 100km.\nTaliyeyaashii soo maray ciidamada booliska Soomaaliyeed tan iyo intii dib loo asaasay ayaa waxaa ka mid ahaa\nJeneraal Cabdi Cawaale Qeybdiid\nJeneral Cali Maxamed Xassan (Cali Madoobe)\nJeneraal Shariif Sheekhunaa Maye\nJeneraal Cabdixakiim Daahir Siciid (Saacid)\nJeneraal Maxamed Sheekh Ismaaciil\nJeneraal Cusmaan Cumar Weheliye\nCiidanka Booliska Soomaaliyeed ayaa ah ciidan aad loo jecelyahay, iyada oo sanad guurada 71-aad laga xusey qeybo kala duwan oo dalka ka mid ah sida magaalooyinka Gaalkacayo iyo Baydhabo.\nInkasta oo wali ay jiraan caqabado ay ciidamada kala wadaagaan dalka intiisa kale, hadane waxaa jira talaabooyin horukac leh oo uu qaadey ciidanka, tusaale ahaan waxaa hadda shaqeeya oo dib loo furey saldhigyada 17-ka degmo ee gobolka Banaadir iyo saldhigyada magaalooyinka waaweyn ee dalka, iyada oo ciidamo boolis ah la geynayo tuulooyinka iyo deegaanada dhawaan soo galay gacanta dowladda.\nWaxaase wali ciidamada booliska ka dhiman xagga tabobarka, qalabeynta iyo waliba kordhinta tiradooda.


Ugu yaraan 7 qof oo lagu dilay dagaal u dhaxeeyay ciidamada dowladda Soomaaliya iyo Al-Shabaab oo ka dhacay Afgooye - Puntland Mirror Believable Media Website\nHomeSomaliaUgu yaraan 7 qof oo lagu dilay dagaal u dhaxeeyay ciidamada dowladda Soomaaliya iyo Al-Shabaab oo ka dhacay Afgooye\nDecember 29, 2016 Abdi Omar Bile Somalia, South-Central 0\nAskari katirsan ciidamada dowladda Soomaaliya oo ilaalo kahaya wado u dhow buundo kutaala magaalada Afgooye ee Soomaaliya. [Xuquuqda Sawirka: Reuters]\nMuqdisho-(Puntland Mirror) Ugu yaraan todob qof oo ay kamidyihiin saddex katirsanaa ciidamada NISA iyo afar dagaalyahan oo Al-Shabaab ah ayaa ku dhimatay kadib markii dagaal culus ka qarxay magaalada Afgooye oo u dhaxeeyay ciidamada dowladda Soomaaliya iyo kooxda Al-Shabaab maanta oo Khamiis ah, sida uu sheegay sargaal NISA katirsan oo ay soo xigatay wakaalada wararka Anadolu.\nCabdiraxmaan Axmed Xasan, oo ah sargaal NISA katirsan ayaa wakaalada wararka Anadolu u sheegay in dagaalku uu qarxay kadib markii maleeshiyada Al-Shabaab ay soo weerareen saldhig ciidamadu ku leeyihiin magaalada Afgooye ee gobolka Shabeellaha Hoose.\n“Saddex kamid ah ciidamadayada ayaa ku dhintay saddex kalena waa ay dhaawacmeen intii uu dagaalku socday. Waxaanu dilnay afar maleeshiyo Al-Shabaab ah. Waxaana nolol ku qabanay saddex ,” ayuu Cabdiraxmaan u sheegay wakaalada wararka Anadolu.\nAfgooye waa magaalo beereed qiyaastii 30 km dhanka koonfurta-galbeed uga beegan caasimada Soomaaliya ee Muqdisho.\nBishii lasoo dhaafay ee Oktoobar sanadkan, ugu yaraan 11 qof ayaa ku dhimatay weerar ay Al-Shabaab kusoo qaadeen magaalada Afgooye.\nAl-Shabaab ayaa dibada looga saaray intooda badan magaalooyinka kuyaala koonfurta Soomaaliya, balse maleeshiyadu wali waxay qaadaysaa weeraro ku dhufoo ka dhaqaaq ah oo lid ku ah ciidamada dowladda Soomaaliya iyo xoogaga AMISOM.\nOctober 23, 2016 Maleeshiyada Al-Shabaab oo la wareegay deegaanka Halgan ee gobolka Hiiraan kadib markii ay ka baxeen ciidamada Itoobiya\nMogadishu-(Puntland Mirror) At least one Al-Shabab fighter was killed in US airstrike in southern Somalia, US Africa Command said in a statement. “In coordination with the Federal Government of Somalia, U.S. forces conducted a precision [...]\nWasiirka cusub caafimaadka dowlada federaalka Soomaaliya oo xilka la wareegay\nMuqdisho-(Puntland Mirror) Wasiiradii hore caafimaadka dowlada federaalka Soomaaliya Xaawo Xasan Maxamed ayaa maanta oo Axad ah si rasmiya xilka ugu wareejisay wasiirka cusub ee caafimaadka Maxamed Xaaji Cabdinuur. Munaasabada xil wareejinta oo ka dhacday [...]\nGaroowe-(Puntland Mirror) Golaha baarlamaanka Puntland ayaa maanta oo Khamiis ah meelmariyay ajandaha kalfadhigooda 46-aad ee socda. Waxyaabaha kamid ah ajandaha ayaa ah la xisaabtanka xukuumada, arrimaha xuduudaha Puntland iyo gobolada Sool iyo Sanaag, iyo dib [...]


Madaxweyne Farmaajo oo dalka ku soo laabtay booqdayna Xaruntii Degmada Howlwadaag | Jowhar Somali News Leader\nHome WARARKA Madaxweyne Farmaajo oo dalka ku soo laabtay booqdayna Xaruntii Degmada Howlwadaag\nMadaxweyne Farmaajo oo dalka ku soo laabtay booqdayna Xaruntii Degmada Howlwadaag\nMadaxweynaha Jamhuuriyadda Federaalka Soomaaliya Maxamed Cabdullaahi Farmaajo ayaa dalka dib ugu soo laabtay kaddib Madashii Shiinaha iyo Afrika ee uu kaga qayb galay Beijing iyo kulankii saddex geesoodka ahaa ee uu Asmara kula yeeshay Hoggaamiyeyaasha dalalka Ereteriya iyo Itoobiya.\nMadaxweynaha ayaa isla markii uu soo gaaray Muqdisho waxa uu tagay Masjidkii iyo Dugsi Quraankii iyo xaruntii Degmada Hawlwadaag ee kooxda argagixisada Alshabaab ay qaraxa la beegsadeen, maalinnimadii Axadda ee la soo dhaafay.\nMadaxweyne Farmaajo ayaa la kulmay qaar ka mid ah ehellada carruurtii dhiganaysey Dugsi Quraanka ee ku geeriyooday qaraxan, isagoona ku bogaadiyey bulshada degmada Hawlwadaag garab istaagga iyo taakuleynta ay u muujiyeen ardaydii ku dhaawacantay goobtaas.\n“In la qarxiyo Masjidkaas ay dadka Islaamka ah ku tukanayeen iyo Dugsi Quraankan ay wax ka baranayeen caruurtii ay qaarkood ku naf waayeen qaraxaas, waxa ay muujinaysaa in ujeedka dhagar-qabayaasha Alshabaab uu yahay gumaadka qofka kasta oo Soomaali ah, carruur iyo cirrooleba.”\nMadaxweynaha ayaa bulshada Hawlwadaag iyo guud ahaan degmooyinka Caasimadda ugu baaqay in ay si deg deg ah uga qayb qaataan Barnaamijka Is-xilqaan ee dib loogu dhisayo goobaha bulsho ee ku burburiay weerarkan ay soo maleegeen kooxdan arxan-laawayaasha ah.\nMadaxweyne farmaajo oo booqday xarunta degmada waaberi\nPrevious articleMadaxda Maamul Goboleedyada oo manta u dalxiis tagay Goobweyn\nNext articleThe Rupture amidst the Federal and Regional Leaders :Be foe or Befriend?!


Bogga ugu weyn » Maqaallada Wararkii Ugu Dambeeyay » Jebinta Wararka Caalamka » Wararka Spain » Jasiiradda Canary ee La Palma hadda waa aag masiibo\nJebinta Wararka Yurub • Jebinta Wararka Caalamka • Jebinta Wararka Safarka • Wararka Dowladda • Warshadaha Warshadaha • Hoteelada & Dalxiisyada • News • Dadka • Dib-u-dhiska • jiga • Waajib ah • Ammaanka • Wararka Spain • Dalxiiska • Cusbooneysiinta Socdaalka Safarka • Warka Safarka Safarka • Daalacanayo Hadda\nKu dhawaaqida aagga musiibada ayaa u oggolaan doonta dowladda Spain inay malaayiin euro oo maaliyad dowladeed ah diyaar u ahaato si loo taageero tallaabooyinka deg -degga ah ee La Palma, iyo dadka deggan jasiiradda ee ay saameysay dhaqdhaqaaqyada folkaanaha ee daran ayaa sii wada inay burburiyaan jasiiradda.\nJasiiradda La Palma ee Isbaanishka Canary ee Isbaanishku waxay ka sugaysaa daruur sumeysan oo ka imanaysa lafaha fulkaanaha.\nDowladda Isbaanishka ayaa malaayiin taageero u ballanqaadeysa iyada oo hawsha folkaanaha ee aadka u daran ay sii waddo burburinta La Palma.\nHadda, malaayiin ku jira kheyraadka gobolka ayaa la sii deyn karaa si ay u taageeraan tallaabooyinka degdegga ah ee La Palma, iyo kuwa ay saameysay qarxinta.\nDowladda Spain ayaa soo saartay bayaan maanta, si rasmi ah ugu dhawaaqday Canary Islands'La Palma, oo fadhida xeebta Waqooyiga Afrika,' aag musiibo '.\nKu dhawaaqida aagga musiibada ayaa oggolaan doonta Dowladda Spain si malaayiin euro oo maaliyad dawladeed ah loo heli karo si loogu taageero tallaabooyinka deg -degga ah ee La Palma, iyo dadka deggan jasiiradda ee ay saameeyeen dhaqdhaqaaqyada folkaanaha ee darani waxay sii wadaan inay burburiyaan jasiiradda.\nSida laga soo xigtay Dowladda Spain Afhayeenka, dowladda ayaa u qoondeysay xirmo horudhac ah € 10.5 milyan ($ 12.30 milyan) oo ah kaalmo lacageed oo loogu talagalay La Palma.\nXirmada waxaa ku jira million 5 milyan si loogu iibsado guryo, halka inta soo hartayna loo qoondeyn doono iibsashada alaabta guriga iyo alaabta guriga ee muhiimka ah kadib markii kumanaan la raray.\nLava ayaa ka sii qulquleysa foolkaanada Cumbre Vieja oo markii hore dillaacyada la furay 19 -kii Sebtember kadib tobannaan sano oo aan dhaqdhaqaaq lahayn, oo burburisay ku dhawaad 600 oo guri iyo sidoo kale kaniisado iyo beero moos ah Jasiiradda Canary caan ku ah dalxiisayaasha.


Golaha Kismaayo iyo go'aan qaadashada Farmaajo? - BBC News Somali\nWaxaa qoraalka lagu billaabay: "Madaxweyne Farmaajo wuxuu si dhaw ula socdaa dareenka ay muujiyeen madaxda Dowlad Goboleedyada Jamhuuriyadda Federaalka Soomaaliya, wuxuuna hoosta ka xarriiqayaa in ay lagama maarmaan tahay wada shaqeynta hey'adaha Federaalka iyo hey'adaha heer Dowlad Goboleed, si looga mira dhaliyo waajibaadka dastuuriga ee na wada saaran iyo himilooyinka shacabka Soomaaliyeed."\n"Madaxweyne Farmaajo wuxuu muujinayaa marka koobaad, in uu ku baaqayo in midnimo iyo wada shaqeyn lagu dadaalo, dhaliilahana lagu xalliyo hay'adaha dastuurka iyo nidhaamka dowliga ah," ayuu yiri Dr Axmed Cali Khayre.\nWarka ka soo baxay xafiiska madaxweyne Farmaajo waxaa lagu sheegay "in ay marwalba imaan karto dhaliilo iyo dal-daloolo ka yimaada wadashaqeynta heerarka kala duwan ee dowladda, waxaase lagama maarmaan ah in lagu xalliyo wadahadal iyo isqancin u dhexeeysa madaxda iyo hay'adaha, iyada oo la raacayo dastuurka iyo qawaaniinta dalka."\nMadaxweynaha Puntland Cabdiweli Maxamed Cali Gaas ayaa sheegay in ay diyaar u yihiin la hadalka dowladda. "Anagoo dowladayadii dhexe iyo federaalka oo mid ah, meelna u wada jeedna oo aragti mideysan leh, oo wadatashi joogta ah la leh, in go'aano nawada metelaya gaarno waa intaa waxa aan ka hadlayno," ayuu yiri Madaxweyne Gaas oo BBC Somali la hadlay.\nHase yeeshee, Dr Axmed Khayre ayaa tilmaamay in madaxweyne Farmaajo u muuqdo in uu leeyahay laba ujeedo oo kala ah "in uusan u noqon qof ka aamusay wixii ka soo baxay shirkii Kismaayo iyo in xaalka la dejiyo oo qaab diblumaasiyadeed lagu galo kaas oo muujinaya in dowladda diyaar u tahay wadahadal."\nImage caption Madaxweyne Farmaajo oo ka qeybgalayay xafladdii caleemo saarkii Xaaf, Bishii Maarso ee Sanadkan\nMadaxweynaha Soomaaliya, Maxamed Cabdullaahi Farmaajo ayaa sheegay "in uu ku kalsoonyahay in loo gudbi doono wada shaqeyn iyo iskaashi si looga mira dhaliyo himilooyinka shacabka Soomaaliyeed."\nBalse qoraalka loogama hadlin taageerada ama diidmada kullankii ay yeesheen madaxda maamul goboleedyada Soomaaliya ee Kismayo iyo go'aamadii ka soo baxay.\nHadaba, Dr Axmed Khayre oo cilmi-baare ah wuxuu sheegay in qoraalka madaxweyne Farmaajo uusan muujineynin in uu taageeray go'aanka ay gaareen madaxda maamul goboleedyada.\n"Marka uu leeyahay dastuurka halagu dhammeeyo khilaafka, wuxuu u muuqdaa in uusan marna taageersanayn wixii ka soo baxay Kismaayo," ayuu yiri Khayre.\nBalse Dr Cabdiwahaab Sheekh Cabdisamad oo siyaasadda ka faallooda, wuxuu qabaa "in labada dhinacba uu ka muuqdo qalad badan oo sababaya in qarrannimada Soomaaliya dhibaato ku keeni kara."\n"Arrinta ay ka hadlayaan madaxda maamul goboleedyada, waxay ahayd in baarlamaanka uu ka hadlo, oo ay ayaga dowladda la xisaabtamaan," ayuu yiri Dr Cabdiwahaab.\nLaakiin madaxweynaha Puntland ayaa sheegay in shaqada la kala leeyahay, "Wixii ay si wanaagsan u qabtaan baarlamaanka waan taageereynaa, wixii shaki nooga jirana, xaq baan u leenahay in aan wax ka niraahno."\nSidoo kale, wuxuu u arkaa qalad "in dowladda dhexe ay farageliso maamulka Galmudug" oo weli uu khilaaf ka taagan yahay.\n"Midda koobaad, sida aan dastuurka waafaqsanayn ee ah in dowladda ay isku dayday in maamulka Galmudug iyo maamulo kale madaxda ka bedesho, taas waxay fursad siisay in shirkan uu qabsoomo," ayuu yiri Khayre.\nDr Cbdiwahaab ayaa dhankiisa sheegay in dowladda federaalka looga baahnaa in ayada ay gogosha dhigto oo maamullada aysan kulmin keligood. "Waxay ahayd in dowladda ay dhigto gogosha ayna dhageysato cabashada maamullada," ayuu yiri.\nSikastaba, Madaxweynaha Puntland, Dr Cabdiweli Maxamed Cali Gaas, ayaa BBC-da u sheegay in shirkii Kismaayo uu ahaa mid dastuuri ah. "Waa waxa aan sharciga u lahayn ee ma jiraan wax aan ku qabsanay dowladda federaalka," ayuu yiri.\nMadaxsdaas waxay kaalin wayn ku lahaayeen dhismaha baarlamaanka hadda jiro iyo qaabkii lagu soo doortay. Sidoo kale qaabkii doorashadii madaxwaynaha ay u dhacday iyo awood qeybsiga ayey go'aan ku lahaayeen.\nHadaba ma isku mid baa golahan iyo madashii qaranka? Dr Axmed Cali Khayre oo ka jawaabayay su'aash ayaa sheegay in golahan uu yahay mid "aan waafaqsanayn dastuurka Soomaaliya u yaalla."\n"Waxa ay maamul goboleeyada rabaan waa gole u dhigma madashii qaranka ee la wareegtay awoodii golihii fulinta iyo sharci dejinta, taasna waxay ila tahay in nidaam aan la aqbali karin uu yahay," ayuu yiri Dr Khayre.\nImage caption Madashii Qaranka oo uu madax ka ahaa madaxweynihii hore, Xasan Sheekh Maxamuud\nSidoo kale Dr Cabdiwahaab ayaa yiri: "Arrintan waxay keeneysaa in geedi socodka nabadda Soomaaliya ay saamayn ku yeelato, waxay keeneysaa in ay hakiso hannaanka ay Soomaaliya ka guureyso."\nMadaxweynaha Puntland ayaa difaacay golaha uu yiri: "Golahan waa madal ka dhexeysa dowlad goboleedyada, waxaana jiro dano gaar ah oo ayaga ka dhexeeya, waxaa jiro masuuliyado saaran ayaga. Adduunka, meelkastoo federal ka jiro, golayaasha noocan ahna way jiraan. Shiddo iyo shaqaaqo lama damacsanin dowladda, mucaaradna ma ahin," ayuu hadalkiisa ku daray madaxweyne Gaas.\n"Waa madaxweynayaashii maamul goboleedyada oo isu yimid oo ka wada hadlaya danta Soomaaliyeed iyo sidii ay dowladda federaalka ula shaqeyn lahaayeen. Waa intaa waxa aan hayno," ayuu yiri Madaxweyne Gaas.\nMaqal Kismaayo oo martigalinaysa shirka golaha wasiirada.


Deg-deg: Frp oo isaga baxay xukuumada Erna Solberg. - NorSom News\nDeg-deg: Frp oo isaga baxay xukuumada Erna Solberg.\nShir jaraa´id oo ay si wadajir ah daqiiqado kahor u qabteen madaxda xisbiga Frp, ayay ku sheegeen inay ugu danbeyn go´aansadeen inay isaga baxaan xukuumada ay hogaamiso Erna Solberg.\nMaalmihii ugu danbeeyay, waxaa shirar isdaba joog ah ku jiray madaxda xisbiga Frp iyo xubnaha baarlamaanka ee xisbigaas, taas oo ay uga arinsanayeen ka bixitaanka xukuumada Solberg ama kasii mid ahaanshaheeda.\nGudoomiyaha xisbiga Frp, Siv Jensen ayaa shirka jaraa´id ka akhrisay guulaha ay xisbigaas gaareen intii ay kamid ahaayeen xukuumada Solberg, kahor inta aysan si toos ah ugu dhawaaqin ka bixitaanka xisbiga Frp ee xukuumada.\nSiv Jensen ayaa sidoo kale sheegtay in xisbigeedu uu ku biiri doono xisbiyada mucaaradka, balse ay wali kalsooni ku qabto reysulwasaare Erna Solberg, aysana ka keeni doonin mooshin xil ka tuuris.\nWaxaa xusid mudan in muranka xisbiga Frp iyo xukuumada Solberg ee ugu danbeeyay dhaliyay inay Frp isaga baxaan xukuumada, uu ka bilowday kiiska haweenay Daacish ka tirsaneyd oo Norway loo soo qaaday, iyada oo la socoto ilmaheeda xanuunsan.\nWixii kusoo kordha dib ayaan kasoo galin:\nFrp går ut av regjering.no\nPrevious articleSiyaasi tusaale xun usoo qaatay soomaalida, mar uu ka hadlayay joojinta qaadashada qoxootiga.\nNext articleSolberg oo u mahadcelisay Frp, kana baaqatay safar ay u bixi laheyd.


Shirkada biyaha borama ee shaba oo noqotey meel dadka danyarta ah dhiiga looga miirto.By maxamed jeex | Gabiley News Online\nShirkada biyaha borama ee shaba oo noqotey meel dadka danyarta ah dhiiga looga miirto.By maxamed jeex\nShaba waa shirkad ku taal magaalada borama oo biyaha siisa isla magaalada laakiin markaad eegto shirkadu waxay qaadatey ceelashii biyaha ee ay dhiseen dawladii ingiriiska iyo somaliya.\nShirkada shaab waxay caanku noqotey iney umada reer borama ay ku qaaliyeeyaan biyaha taasoo aad moodo inaan cidna la xisaabtamin waxay noqotey iney dadka baadhato shacabka reer borama.\nShirkada Shaab waxay noqotey shirkad dhib ku haysa dadka degan magaalada borama gaar ahaan dadka danyarta ah ee aan awoodin iney iska bixiyaan lacagta ay ku soo dalacayaan.\nWaa shirkad dadka dhiigooda miirata waa shirkad aan cidi la xisaabtamin waa shirkad umada reer borama dhibaato ku haysa oo qaymahay ay doonto ay ka qaado dadka shacabka ah ee dhibaateysan waa shirkad aan dadka u nixin oo noqotey manaxayaal umadad kadeeday .\nWaxaan ku boorinayaa dawlada hoose ee borama waa iney shirkadaas dib u eegtaaa habka ay danyarta amaba dadka reer borama ay ula macaamisho taasoo ah mid muhiim ah waayo? Qiimaha ay ka qaadaan dadka aadbuu u sareeyaa sidaas awgeed waa in dawlada hoose ay soo faragalisaa arintaasi aan macquulka ahayn.\nMaaha in dadka masaakiinta laga qaado lacag aaney awoodi karin maaha in sanad walba lacagta lagu badiyo umadad maaha in qofku wuxuuna awoodin la saaro maaha in dadka dhiigooga la miirto maaha in marba wixii la doono dadka laga qaado.\nShirkada shaab iyadoo ceelashii ku heshay bilaash hadana maaha in dadka biyaha lagu qaaliyeeyo oo wax aaney awoodeeda lahayn la saaro.


Madaxweynaha oo furay tartanka ciyaaraha gobollada dalka+Sawirro – Radio Muqdisho\nMadaxweynaha oo furay tartanka ciyaaraha gobollada dalka+Sawirro\nMadaxweyne Xasan Sheekh Maxamuud ayaa si rasmi ah u furay tartanka ciyaaraha gobollada dalka iyadoo munaasabaddi furitaanka ay goob joog ka ahaayeen Madaxweynaha maamulka Koonfur Galbeed Shariif Xasan Sheekh Aadan, Wasiirka Dhalinyarada iyo Ciyaaraha Soomaaliya Maxamed C/laahi Nuux , Gudoomiyaha gobolka Banaadir Yuusuf Xuseen Jimcaale iyo Mas’uuliyiin ka tirsan Labada Gole ee dowladda.\nXulka ciyaartooyda gobolka Banaadir ayaa guul ku daah furtay tartanka gobollada Soomaaliya oo maanta ka furmay magaalada Muqdisho kaasoo ay ka qeyb qaadanayaan 6 gobol oo hoos yimaadda maamul goboleedyada dalka ka jira.\nKullanki ugu horreeyay ayaa galabta dhexmaray gobolka Banaadir iyo Koonfur Galbeed, waxaana qeybtii hore lagu kala nastay 3-0 oo ay Banaadir ku hoggaaminaysay, waxaana goolasha u dhaliyay Cabdullahi Suarez oo ka tirsan kooxda heerka labaad ee FC Banaadir, halka goolka labaad uu dhaliyay Liibaan Xasan oo u ciyaaray degmada Hilliwaa ciyaarihii degmooyinka gobolka Banaadir, waxaana goolka saddexaad ansixyay kabtanka kooxda Bariga Dhexe ee Axmed Cabdiqaadir Buush.\nMarkii dib la isugu soo laabtay qeybtii labaad ee ciyaarta ayaa ciyaartooyda gobolka Banaadir waxa ay heleen labo gool oo kale, waxaana u dhaliyay Maxamed Ramirez oo ka tirsan kooxda FC Banaadir iyo ciyaaryahanka loo yaqaano Buush oo markale shabaqa soo taabtsiiyay kubbadda.\nCiyaarta ayaa ugu dambeyn ku soo dhamaatay 5-0 oo ay guusha ku qaadadeen ciyaaryahannada gobolka Banaadir.\nKulanka berri dhicidoona waxaa wada ciyaari doono Hiiran iyo Sh/Dhexe oo hal koox matalaya waxaa ayna wajihi doonaan xulka maamulka Jubbaland.\nWakaaladda wararka Soomaaliyeed ee SONNA oo xafiis ka furatay Baydhabo\nMadaxweynaha J. F. S. oo si kulul u cambaareeyay weerarkii ka dhacay dalka Faransiiska


Cristinao Ronaldo → Chelsea, Eden Hazard → Real Madrid, Joe Hart → Ac Milan, Alex Oxlade-Chamberlain → Liverpool Iyo Wararkii Ugu Dambeeyay Ee Qoreen Wargaysyada Caalamku – Kooxda.com\nHome 2017 June Suuqa, Wararka Maanta Cristinao Ronaldo → Chelsea, Eden Hazard → Real Madrid, Joe Hart → Ac Milan, Alex Oxlade-Chamberlain → Liverpool Iyo Wararkii Ugu Dambeeyay Ee Qoreen Wargaysyada Caalamku\nCristinao Ronaldo → Chelsea, Eden Hazard → Real Madrid, Joe Hart → Ac Milan, Alex Oxlade-Chamberlain → Liverpool Iyo Wararkii Ugu Dambeeyay Ee Qoreen Wargaysyada Caalamku\nJune 18, 2017 · by\tAbdi Weli Aadan · 0\nTababaraha kooxda Man City pep Guardiola ayaa saxiixiisii 3-aad ka dhigan doona daafaca kooxda Juventus ee Dani Alves kaas oo qarka u saaran in uu tababaraha reer Spain kula midoobo Man City (The Sun).\nGoolhayaha 2-aad ee kooxda Liverpool Loris Karius ayaa xiiso waali ah ka helay kooxda reer Germany ee Augsburg (The Sun).\nTababaraha kooxda Liverpool ee Jurgen Klopp ayaa maamulka kooxdiisa u sheegay in ay si deg-deg ah ku soo xero galiyaan xiddiga garabka uga ciyaara kooxda Arsenal ee Alex Oxlade-Chamberlain (Daily Mirror).\nKooxda Bayern Munich ayaa ka cabsi qabta in uu Alexis Sanchez kooxdiisa Arsenal ku qasbo in xagaagan laga iibiyo kooxda Man City (Daily Mirror).\nCristinao Ronaldo ayaa kaliya sii joogi doonaa kooxda Real Madrid wixii ka dambeeya xagaagan hadii ay ka bixiyaan lacagta dhan 13 Milyan ee cashuurta Ah (Daily Mirror).\nKooxda Man United ayaa ka cabsi qabta in ay Kooxda chelsea ka afduubato weeraryahanka kooxda Real Madrid ee Alvaro Morata (Daily Mirror).\nKooxda Atletico Madrid ayaa dalab ka soo gudbinaysa weeraryahanka kooxda chelsea ee Diego Costa todobaadkan inkasta oo ay ka ganaaxan tahay suuqa kala iibsiga (Daily Mirror).\nKooxda chelsea ayaa tababare Antonio conte ku riixaysa heshiis cusub in kasta oo uu khilaaf soo kala dhex galay maamulka sare ee kooxda iyo Isaga (Daily Mail).\nKooxda Real Madrid ayaa Cristiano Ronaldo u ogolaan doonta in uu isaga tago kooxda kaliya hadii ay kooxda doonaysa miiska saarto lacag dhan 350 Milyan oo euro (Daily Mail).\nMan City ayaa bixin doonta mushaharaad dhan 500,000 Milyn oo Gini oo ay siin doonto xiddigaha Joe Hart,Samir Nasi iyo Wilfried Bony ilaa ay iska iibiso xagaagan mooyaane (Daily Mail).\nMustaqbalka cristiano Ronaldo ayaa xal laga gaari doonaan kadib marka ay miiska wadahadalada wada fariistaan wakiilka xiddiga iyo Madaxweynaha Kooxda ee Florentino Perez (Daily Mail).\nMilkiilaha kooxda chelsea Roman Abramovich ayaa doonaya in ay Real Madrid is weydaarsadaan xiddigaha Cristiao Ronaldo iyo Eden Hazard (Daily Star).\nKooxda Bayern Munich yaa isku diyaarinaysa in ay u dhaqaaqdo saxiixa daafaca kooxda Tottenham ee Kyle Walker iyada oo doonaysa in ay saxiixiisa ku garaacdo Man City (Daily Star).\nKooxda Ac Milan ayaa doonaysa in ay u dhaqaaqdo Goolhae Joe Harta Si ay ugu badasho Goolhayaha baxsadka ka ah kooxda ee Gigio Donnarumma (Daily Star).\nMohamed Salah Ayaa tijaabada caafimaadka u mari doona kooxda Liverpool Maalinta salaasada ah ee soo socda xilli la filayo in laga heshiiyo qiimaha uu ugu biiray kooxda Anfield ku ciyaarta (Tutto Sport)


Banaan baxyo lagu taageerayo shirkii wada tashi ee Muqdisho oo Gaalkacyo ka dhacay, – SBC\nBanaan baxyo lagu taageerayo shirkii wada tashi ee Muqdisho oo Gaalkacyo ka dhacay,\nMagaalada Gaalkacyo xarunta gobolka Mudug gaar ahaan dhanka maamul goboleedka Galmudug maanta waxaa ka dhacay banaan bax ay ka soo qeyb galeen dhinacyo badan oo isugu jira dadweynaha Magaalada, odayaal, waxgarad iyo maamulka gobolka.\nBanaan baxan ayaa ay dadkii ka soo qeyb galay ku muujinayeen taageerada kulankii wada tashiga ee maalmo ka hor ku soo dhamaaday magaalada Muqdisho xarunta Dalka Soomaaaliya.\nHalkaasi waxaa ka hadlay qaar ka mid ah saraakiisha sar sare ee maamulka Galmudug sida madaxweyne ku xigeenka Maamulkaas, Wasiiro ka tirsan Galmudug.\nWaxay halkaasi ka sheegeen madaxdii ka hadashay iyo odayaashaba in kulankii wada tashi ee soo gaba gaboobay uu ahaa mid siweyn ay ugu qanceen islamarkaana uu yahay kulan kii ugu horeeyay oo sidan oo kale isku afgarto ka shacab iyo maamul ahaana ay diyaar u yihiin hirgelintiisa.\nDadweynihii banaan baxani ka soo qeyb galay ayaa waxaa ka muuqatay shucuur wadani nimo iyadoo ay lulayeen wacyaabo ay ka mid ahaayeen calamada Umada Somalia midka nabada iyo Galmudug, iyagoona socod ku maray wadooyinka waaweyn ee magaalada ugu dambeyntiisa isugu tagay Garoonka kubada Cagta,